மாநில அரசு வீடமைப்புப் பராமரிப்புத் திட்டத்திற்கு இதுவரை ரிம307.2 மில்லியன் நிதியுதவி

ஜார்ச்டவுன் –  பினாங்கு மாநில நம்பிக்கைக் கூட்டணி அரசாங்கம் மாநிலத்தில் உள்ள வீடமைப்புத் திட்டங்களைப் பராமரிக்கும் நோக்கத்திற்காக இதுவரை சுமார் ரிம307.2 மில்லியன் செலவிட்டுள்ளது.

இந்தத் தொகையில் பினாங்கு அதிகபட்ச 80 சதவீத பராமரிப்பு நிதியம் (TPM80PP) மூலம் மேற்கொள்ளப்பட்ட  578 பராமரிப்புத் திட்டங்களும் அடங்கும், என வீட்டுவசதி, உள்ளூராட்சி மற்றும் நகர மற்றும் கிராமத் திட்டமிடல் ஆட்சிக்குழு உறுப்பினர்  ஜெக்டிப் சிங் டியோ இவ்வாறு கூறினார்.

“மாநில அரசு தாமான் ஃப்ரி ஸ்கூல் அடுக்குமாடி வீடமைப்புத் திட்டப் பராமரிப்புப் பணிகளுக்கு மட்டுமே இதுவரை ரிம18.5 மில்லியன் செலவழித்துள்ளது.  இதில் 613 பராமரிப்புப் பணிகள் ஏற்கனவே முழுமையாக முடிக்கப்பட்டுள்ளன.

“இது எதிர்காலத்தில் நாம் தொடர வேண்டிய முக்கியமான அடைவுநிலையாகும்,” என்று அவர் இங்குள்ள தாமான் ஃப்ரீ ஸ்கூலுக்கு அருகில் உள்ள டத்தோ கெராமாட்டின் தொகுதி சேவை மையம் ஏற்பாட்டில் நடைபெற்ற செய்த சுகாதாரப் பரிசோதனை திட்டத்தில் கலந்து கொண்டப் பின் செய்தியாளர் கூட்டத்தில் இவ்வாறு கூறினார்.

டத்தோ கெராமாட் தொகுதியில் வசிக்கும் கிட்டத்தட்ட 400 வசதிக் குறைந்த குடியிருப்பாளர்கள் திட்டத்தின் மூலம் இலவச சுகாதாரப் பரிசோதனைகளை மேற்கொண்டனர்.

மேலும், ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் மற்றும் டத்தோ கெராமாட் சேவை மையக் குழு உறுப்பினர்களும் கலந்து கொண்டனர்.

அதே வேளையில் மத்திய அரசாங்கத்திடம், பினாங்கு மாநிலத்தில்

198 பராமரிப்புத் திட்டங்கள் மேற்கொள்ள கோரப்படும் ரிம134.76 மில்லியன் நிதியுதவிக்கு ஒப்புதல் அளிக்குமாறு ஜெக்டிப் வலியுறுத்தினார்.

“இன்று வரை, நாங்கள் விண்ணப்பித்த தொகையில் ரிம8.4 மில்லியன் மதிப்பிலான 41 திட்டங்களுக்கு மட்டுமே மத்திய அரசு ஒப்புதல் அளித்துள்ளது.

“எனவே, சம்பந்தப்பட்ட அமைச்சர் இந்த விஷயத்தை ஆராய்ந்து பினாங்கு மாநில அரசின் விண்ணப்பத்தை விரைவில் அங்கீகரிக்குமாறு கேட்டுக்கொள்கிறோம்,” என்று டத்தோ கெராமாட்  சட்டமன்ற உறுப்பினருமான ஜெக்டிப் வலியுறுத்தினார்.


மாநில அரசு வீடமைப்புப் பராமரிப்புத் திட்டத்திற்கு முன்னுரிமை வழங்குகிறது

கொடிமலை நாடாளுமன்ற உறுப்பினர் சாய்ரில் கீர் ஜோஹாரி

பினாங்கு மாநில அரசு பாடாங் தேம்பா அடுக்குமாடி பகுதியில்
12
வீடமைப்புப் பராமரிப்புத் திட்டம் மேற்கொள்வதற்கு ரிம
1.2
லட்சம் நிதி ஒதுக்கீடு செய்துள்ளது என கிராமம்
,
நகரம் மற்றும் வீடமைப்புத் திட்டமிடல் சேவைக்குழுவின் ஆட்சிக்குழு உறுப்பினர் திரு ஜெக்டிப் சிங் டியோ கூறினர்
.
இதுவரை மாநில அரசு வழங்கிய நிதி ஒதுக்கீட்டில் பாடாங் தெம்பா பொது அடுக்குமாடி குடியிருப்புப் பகுதிக்கு அதிகமான நிதியுதவி அதாவது
25% (
ரிம
29.684.044.55)
கொடுத்ததாகக் கூறினார்
.

 “
கடந்த
2009-
ஆம் ஆண்டு முதல் மாநில அரசு இந்த
9
பிளாக் கொண்ட அடுக்குமாடி குடியிருப்புப் பகுதி பராமரிப்புத் திட்டத்திற்காக ரிம
29
லட்சம் செலவிடப்பட்டது
.
மின்தூக்கி பழுதுப்பார்த்தல்
,
கழிவுநீர் குழாய் சரிப்பார்த்தல்
,
மின்சாரம் மற்றும் இதர பராமரிப்புப் பணிகள் மேற்கொள்ள இந்நிதியுதவி பயன்படுத்தப்பட்டது
.

 “
எனினும் அடுத்த ஆண்டும்
,
மாநில அரசு இந்த வீடமைப்புப் பகுதியில் மேலும்
12
பராமரிப்புத் திட்டங்கள் மேற்கொள்ள ரிம
1.2
லட்சம் நிதி ஒதுக்கீடுச் செய்துள்ளது
.
இந்நிதி பயன்படுத்தி குப்பை தொட்டிகள் மேம்படுத்துதல்
,
குழாய்நீர் பழுதுப்பார்த்தல்
,
மின்தூக்கி பழுதுப்பார்த்தல்
,
கூரை சரிப்பார்த்தல் ஆகிய பராமரிப்புப் பணிகளுக்குப் பயன்படுத்தப்படும்
.

“நான் பினாங்கை நேசிக்கிறேன்” எனும் சின்னத்தை பாடாங் தெம்பா அடுக்குமாடி குடியிருப்பில் வரையப்பட்டது.

இந்நிகழ்விற்கு கொடிமலை நாடாளுமன்ற உறுப்பினர் சாய்ரில் கீர் ஜோஹாரி
,
வீடமைப்புத்துறை துணை செயலாளர் அக்மால் அபு பாசார் கலந்து கொண்டனர்
.

திரு ஜெக்டிப் கூறுகையில் ஒன்பது பிளாக் கொண்ட இந்த வீடமைப்புப் பகுதியில்
,
எழு பிளாக் வீடுகள் வாடகை
–
கொள்முதல் அடிப்படையில் விற்கப்பட்டன
.
மீதமுள்ள இரண்டு பிளாக்
(
ஈ மற்றும் ஜே
)
மட்டுமே பினாங்கு மாநில அரசு வாடகை திட்டத்தின் கீழ் இடம்பெறுகின்றன
.
எனினும்
,
மாநில அரசு அனைத்து ஒன்பது பிளாக் பராமரிப்பதற்கு இணக்கம் தெரிவிக்கிறது என்றார்
.

மாநில அரசு அனைத்து பொது வீடமைப்புப் பகுதிகளையும் பராமரித்து பொது மக்களின் சுகாதாரமான வாழ்க்கைக்கு வித்திடுகிறது என்றால் மிகையாகாது
.

அடுத்த ஆண்டும் தொடர்ந்து “நான் பினாங்கை நேசிக்கிறேன்
”
எனும் சின்னத்தை அனைத்து அரசு பொது வீடமைப்புகள் மற்றும் பினாங்கு மேம்பாட்டுக் கழகத்தின் கீழ் இடம்பெறும் வீடமைப்புப் பகுதிகளிலும் வரையப்படும்
.


மாநில அரசு வெள்ளத்தில் பாதிக்கப்பட்டவர்களுக்கு உதவிக்கரம் நீட்டியது.

கடந்த அக்டோபர் 13-ஆம் திகதி அன்று பெய்த கனத்த மழையில் பினாங்கு மாநில தென்மேற்கு பகுதி முழுவதும் வெள்ளம் ஏற்பட்டது. இம்மழை பின்னிரவு மணி 2.00க்கு தொடங்கி சுமார் 12 மணி நேரம் தொடர்ந்து பெய்தது. இதனால், 850 வீடுகள் பாதிப்புக்கப்பட்டுள்ளது. நீரின் அளவு 0.5 முதல் 1 மீட்டர் வரை உயர்ந்ததில் பல குடும்பங்கள் பாதிக்கப்பட்டனர். ஒரு சில வீடுகளில் மின்சார பொருட்கள், தளவாடங்கள் மற்றும் பல பொருட்கள் சேதமடைந்தன என பினாங்கு மாநில முதலாம் துணை முதல்வர்  டத்தோ முகமட் ரஷிட் ஹஸ்னோன் கொம்தாரில் நடைபெற்ற செய்தியாளர் சந்திப்பில் அறிவித்தார்.

பினாங்கு மாநில சட்டமன்ற வாரியாகப் பாதிக்கப்பட்ட வீடுகள் எண்ணிக்கை பின்வருமாறு:

சட்டமன்ற
ம்

பகுதி

வீடுகளின்
எண்ணிக்கை

பாயான் லெபாஸ்

கம்போங் பிங்ஜாய்

15

கன்போங் செரோனோக்

10

ஜாலான் கொலாம் ஈகான்

12

பின்தாசான் கெனாரி சுங்கை ஆரா

3

கம்போங் பாயான் லெபாஸ்

10

புக்கிட் புர்மா

5

கம்போங் பாயா

40

கம்போங் எம்பாட் பெலாஸ்

14

கம்போங் மஸ்ஜிட்

30

தாமான் பெர்டா

168

கம்போங் நெலாயான்

30

கம்போங் சூலுப்

80

கம்போங் மாதாஹரி நாய்க்

30

சுங்கை பத்து லாவுட்

5

கிலாஸ்தர் வீடுகள் தெலோக் குன்பார்

40

பாகான் தெலோக் குன்பார்

60

தாமான் சஹாபாட்

25

பத்து மாவுங்

சுங்கை தீராம்

7

பெர்மாதாங் டாமார் லாவுட்

1

கம்போங் புக்கிட் கெச்சீல்

20

தெலோக் பாஹாங்

தாமான் நேலாயான்

2

புலாவ் பெதோங்

சிம்பாங் எம்பாட்

30

சுங்கை பூரோங்

30

புலாவ் பெதோங்

40

கம்போங் தெராங்

70

ஜாலான் பாரு

4

குவாலா ஜாலான் பாரு

14

மொத்தம்

850

இச்சம்பவத்தில் பாதிக்கப்பட்ட 9 குடும்பங்கள் (33 பேர்) ஆயிர் தெலோக் கும்பார் பொது மண்டபத்திற்கு இடம் பெயர்ந்தனர். இவர்களுக்குத் தங்கும் வசதி, உணவு பொருட்கள் மற்றும் இதர அத்தியவசிய பொருட்களும் வழங்கப்பட்டன.  மேலும், 20 குடும்பங்கள் புலாவ் பெதோங் மசூதிக்கு மாற்றப்பட்டனர். பாதிக்கப்பட்ட மக்களுக்கு மாநில சமூக நல துறையின் கீழ் அத்தியவசமான தேவைகள் அனைத்தும் ஏற்பாடு செய்யப்பட்டது குறிப்பிடத்தக்கதாகும். வெள்ளப் பேரிடரில் பாதிக்கப்பட்டோருக்கு முதலாம் துணை முதல்வர்  டத்தோ முகமட் ரஷிட் ஹஸ்னோன் அவர்களின் நிதி ஒதுக்கீட்டிலிருந்து  நிதியுதவி வழங்கப்பட்டது. அதோடு, புலாவ் பெதோங்கில் ஒரு மூதாட்டிக்கு பாம்பு கொத்தப்பட்டதோடு, சுங்கை பினாங்கில் வீட்டு கூரையின் மேல் மரம் சாய்ந்ததில் ரிம 5000 இழப்பீடு ஏற்பட்டது. மேலும், புக்கிட் பெர்மாதாங் பகுதியில் நிலச்சரிவு ஏற்பட்டது. இருப்பினும், உயிர் சேதம் ஏதும் ஏற்படவில்லை என மேலும் கூறினார் முதலாம் துணை முதல்வர்.

வெள்ளத்தில் பாதிக்கப்பட்ட குடும்பத்திற்கு உணவு பொட்டலம் வழங்குகிறார் ஆட்சிக்குழு உறுப்பினர் டாக்டர் அஃபீஃப் பஹார்டின்.


மாநில அரசு வெள்ளப் பேரிடரை எதிர்க்கொள்ள தயார் – முதல்வர்

ஜார்ச்டவுன் – பினாங்கு மாநில அரசு வருகின்ற நவம்பர் மாதம் ஏற்படும் என எதிர்ப்பார்க்கப்படும் வெள்ளப் பேரிடர் எதிர்கொள்வதற்காக பல முக்கிய நடவடிக்கைகளை எடுத்துள்ளது.

மாநில முதல்வர் மேதகு சாவ் கொன் இயோவ் கூறுகையில், இம்மாநில அனைத்து துறைகளும் முகவர்களும் இப்போது தயார் நிலையில் உள்ளன. இருப்பினும், இப்பேரிடரை எதிர்கொள்ள பல ஆயத்த நடவடிக்கைகளை இன்னும் மேம்படுத்தப்பட வேண்டும், என்றார்.

“எனவே, மாநில அரசு வெள்ளப் பேரிடர் ஏற்பட்டால் அதனை நிர்வகிப்பதற்கு அனைத்து மாவட்ட மற்றும் நில அலுவலகங்களிலும் (PDT), மாநிலத் துறைகள் மற்றும் முகவர் நிலையங்களிலும் மூன்று மைய பிரதிநிதிகளை நியமிக்க முற்படுகிறது.

“மாவட்ட பேரிடர் மேலாண்மைக் குழுவிற்கும் மாநில பேரிடர் மேலாண்மைக் குழுவிற்கும் இடையிலான ஒத்துழைப்பை மேலும் வலுப்படுத்தவே Focal Persons-களை நியமிக்கவுள்ளதாக,” மாநில முதல்வர் கொம்தாரில் நடைபெற்ற செய்தியாளர் கூட்டத்தில் கூறினார்.

பினாங்கு மாநில பேரிடர் மேலாண்மை செயல்பாட்டுப் பட்டறையில்,

தேசிய பேரிடர் மேலாண்மை முகமையின் (NADMA) ஒத்துழைப்போடு பினாங்கு மாநிலத்தில் உள்ள அனைத்து மாவட்ட மற்றும் நில அலுவலகங்கள், துறைகள் மற்றும் ஏஜென்சிகளும் கலந்து கொண்டன, என்றும் அவர் கூறினார்.

“70 பங்கேற்பாளர்கள் கலந்து கொண்ட இந்தப் பட்டறையில், பேரிடர் மேலாண்மையின் அடிப்படை திறன்களை இன்னும் ஆழமாக புரிந்துகொள்வதற்கும் கற்றுக்கொள்வதற்கும் நடத்தப்பட்டது.

“மாநில நிதித் துறை

வெள்ளப் பேரிடர் மேலாண்மையை மேலும் வலுப்படுத்த ஆவணங்கள் அல்லது பொருட்கள் வாங்கும் நோக்கத்திற்காக ரிம400,000 ஒதுக்கீடு அங்கீகரிக்கப்பட்டுள்ளது.

2022 ஆம் ஆண்டில் சொத்துக்கள் மற்றும் கையகப்படுத்துதல்கள் விண்ணப்பத்தின் அடிப்படையில் இந்த சிறப்பு ஒதுக்கீடு அனைத்து மாவட்ட மற்றும் நில அலுவலகங்களுக்கும் பகிர்ந்தளிக்கப்படும்,” என்று நிலம் மற்றும் பொருளாதார மேம்பாடு மற்றும் தொலைதொடர்பு ஆட்சிக்குழு உறுப்பினருமான சாவ் விளக்கினார்.

அதுமட்டுமல்லாமல், மாநில அரசு 4,744 யூனிட் கூடாரங்களை (C- tent) நன்கொடையாகப் பெற்றது, அவை வெள்ளப் பேரிடரைச் சமாளிக்கும் பொருட்டு மாவட்ட மற்றும் நில அலுவலகங்களுக்கும் வழங்கியுள்ளது.

“இதனிடையே, கிராம சமூக மேலாண்மை கழகம் (MPKK), அரசு சாரா அமைப்புகள் (NGO), அவசரகால உதவி குழுக்கள் (ERT) மற்றும் பிற தொடர்புடைய அமைப்புகளும் தயார்நிலையில் இருக்க வேண்டும்.

அனைத்து மாவட்ட மற்றும் நில அலுவலகங்களுக்கும் வருகின்ற செப்டம்பர் 29 ஆம் தேதி திட்டமிடப்பட்டுள்ள மாநில பேரிடர் மேலாண்மைக் குழுக் கூட்டத்தில் தங்கள் தயார்நிலை குறித்த தகவல்களை அறிவிக்க வேண்டும்,” என சாவ் கூறினார்.

எனவே, அனைத்து அரசு நிறுவனங்களுக்கும், குறிப்பாக உள்ளூர் அதிகாரிகள் (PBT), நீர்ப்பாசனம் மற்றும் வடிக்கால் துறை (JPS) மற்றும் பொதுப்பணித் துறை (JKR) ஆகியவை மாநிலத்தின் வடிக்கால் அமைப்பு நல்ல நிலையில் இருப்பதை உறுதிசெய்யுமாறு கொன் இயோவ் நினைவூட்டினார்.

“மாநில வடிக்கால் மற்றும் நீர்ப்பாசன துறை மற்றும் பொதுப்பணி துறை இம்மாநிலத்தின் வடிக்கால் அமைப்பு குப்பைகளால் அடைக்கப்படாமல் இருப்பதை உறுதி செய்ய வேண்டும், ஏனெனில், இது வெள்ளம் ஏற்பட முக்கிய காரணமாக அமைகிறது.

எனவே, பொது மக்கள் ஆற்றிலும், வடிக்கால் அமைப்பிலும் குப்பைகளை வீச வேண்டாம்,” என்று சாவ் அறிவுறுத்தினார்.


மாநில அரசு வெள்ள நிவாரணத் திட்டத்திற்காக ரிம665,000 நிதி ஒதுக்கீடு

ஆட்சிக்குழு உறுப்பினர் சாவ் கொன் யாவ் வெள்ள நிவாரண மேம்பாட்டுத் திட்டத்திற்காக மாநில அரசு வழங்கியுள்ள நிதி ஒதுக்கீடு அறிக்கையைக் காண்பிக்கிறார்

பினாங்கு மாநில விரைவாக வெள்ள நிவாரண திட்டங்கள் செயல்படுத்த ரிம665,00 நிதி ஒதுக்கீடு வழங்கியுள்ளது என உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ் செய்தியாளர் சந்திப்பில் தெரிவித்தார். இந்நிதியைப் பயன்படுத்தி நீர்ப்பாசன மற்றும் வடிகாலமைப்பு துறை உடனடியாக 7 திட்டங்கள் செயல்படுத்த முடிவுச்செய்துள்ளது.

*சுங்கை பினாங்கு ஆறு ஆழப்படுத்துதல் – ரிம180,000

* சுங்கை பினாங்கு ஆறு விரிவுப்படுத்துதல் – ரிம200,000

*வட கிழக்கு மாவட்ட குளத்தை மேம்படுத்துதல் -ரிம50,000

* சுங்கை டொன்டாங் நதிக்கரையை ஆழப்படுத்துதல் மற்றும் பழுதுப்பார்த்தல்- ரிம75,000

* வட கிழக்கு மாவட்ட நீர் குழாய்களைப் பழுதுப்பார்த்தல்- ரிம30,000

* ஆயர் ஈத்தாம் நதிக்கரையை ஆழப்படுத்துதல் மற்றும் பழுதுப்பார்த்தல் ரிம100,000

* ஜெலுந்தோங் ஆறு ஆழப்படுத்துதல் – ரிம30,000

நீர்ப்பாசன மற்றும் வடிகாலமைப்பு துறை இயக்குநர் கூடிய விரைவில் தாமான் லும்பா குடா பகுதி வெள்ள நிவாரணத் திட்ட பரிந்துரைகளை சமர்ப்பிப்பார் என சாவ் அறிவித்தார். தற்போது தாமான் லும்பா குடாவில் நிவாரணப்பணி மேற்கொள்ளவில்லை என்றும், சுங்கை பினாங்கு 3-வது பிரிவு வெள்ள நிவாரணத் திட்டம் மேற்கொள்வதன் மூலம் ஆயர் ஈத்தாம் ஆற்று நீர் சுங்கை பினாங்கிற்கு இலகுவாகச் சென்றடையும். இதன் மூலம் வெள்ளத்தை அப்பகுதியில் தவிர்க்கலாம் என்றார்.

கூட்டரசு அரசாங்கம் வெள்ள நிவாரண மேம்பாட்டுத் திட்டத்தை மேற்கொள்ள நிதி வழங்க தாமதிப்பதாகக் கூறினார். இதனால் வெள்ள நிவாரண திட்டம் முடங்கி கிடக்கிறது. பினாங்கில் நிகழும் வெள்ளப் பிரச்சனைக்குத் தீர்வுக்காண கூட்டரசு அரசாங்கம் உடனடியாக நிதி ஒதுக்கீடு வழங்க வேண்டும்.

தற்போது பினாங்கில் நிகழும் வெள்ளப் பிரச்சனைக்குத் தீர்வுக்காண மாநில அரசின் நிதி ஒதுக்கீடு பயன்படுத்தப்படும் என தெளிவுப்படுத்தினார்.


மாநில அரசு 2030 ஆண்டுக்குள் 600,000 மரங்களை நட இலக்கு

டத்தோ கெராமாட் – பினாங்கு மாநில அரசு 2030ஆம் ஆண்டுக்குள் மாநிலம் முழுவதும் 600,000 மரங்களை நடுவதற்கான புதிய இலக்கை நிர்ணயித்துள்ளது.

வீட்டுவசதி, உள்ளாட்சி மற்றும் நகர்ப்புற & கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ கூறுகையில், மாநில அரசு முன்னதாக புதிய மரங்களை நடுவதற்கான இலக்கை 500,000 மரங்களாக உயர்த்தியுள்ளது.

2018 ஆம் ஆண்டில், மாநில அரசு 2030 ஆம் ஆண்டிற்குள் 500,000 புதிய மரங்களை நடுவதற்கான இலக்கை அதிகரித்துள்ளது.

“மேலும்,  தேசிய ரீதியில் ஓர் ஆண்டுக்கு நாடு முழுவதும் 10 மில்லியன் மரங்களை நடுவதற்கான மத்திய அரசின் பிரச்சாரத்திற்கு ஆதரவு அளிப்பதோடு, மாநிலத்தின்  தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்கும் இலக்கையும்  நோக்கி இத்திட்டம் பயணிக்கிறது,” என்று ஜாலான் யார்க்  அருகில் உள்ள சமூக பூங்கா திட்ட தளம்

ஆய்வினை நேரில் சென்று பார்வையிட்டப் பிறகு  செய்தியாளர் சந்திப்புக் கூட்டத்தில் அவர் இவ்வாறு கூறினார்.

மேலும், PLANமலேசியா@பினங்கு துணை இயக்குநர் (திட்டமிடல்) முகமது பஷீர் சுலைமான்; PLANமலேசியாவின் முதன்மை உதவி இயக்குனர் முகமாட் ரோஜாமி அப்துல் ரஹீம்; பினாங்கு மாநகர் கழக உறுப்பினர்களான நிக்கோலஸ் தெங் ஜீ வே மற்றும் ஹர்விந்தர் சிங் மற்றும் எம்.பி.பி.பி ஜெலுத்தோங் மண்டல பொது சுகாதார உதவியாளர் , கூ எங் சோங் ஆகியோர் கலந்து கொண்டனர்.

மேலும் கருத்து தெரிவித்த டத்தோ கெராமாட் சட்டமன்ற உறுப்பினருமான ஜெக்டிப்,  2018 முதல் 2021, நவம்பர்  வரை, பினாங்கு மாநிலத்தில்  இரண்டு ஊராட்சி மன்றங்கள் இணைந்து  மொத்தம் 470 050 மரங்கள் நடப்பட்டன, என்றார்.

பினாங்கு மாநகர் கழகம் 97,981 மரங்களையும், செபராங் பிறை மாநகர் கழகம் 61,779 மரங்களையும் நட்டுள்ளன.

“மாநில அரசு கூடுதல்  மரங்கள் நடும் திட்டத்தைத் தொடரும். மேலும், 2030 ஆம் ஆண்டுக்குள் 600,000 மரங்கள் நடும்  இலக்கை அடைய முடியும்,” என்று நம்பிக்கைத் தெரிவித்தார்.

முன்னதாக, இங்குள்ள எம்.பி.பி.பி-க்குச் சொந்தமான நிலத்தில் உள்ள சமூகத் தோட்டத்தை ஜெக்டிப் பார்வையிட்டார்.

“நிலம் மற்றும் காலி இடங்களின்  பயன்பாட்டு அதிகரிக்க இது போன்ற சமூகத் தோட்டத் திட்டங்களை மாநிலம் முழுவதும் விரிவுப்படுத்தலாம், என்றார்.

இந்த முயற்சி சுற்றுச்சூழலை மேம்படுத்துவதோடு மட்டுமல்லாமல், சமூகத்தின் நிதிச் சுமையையும் குறைக்கிறது,” என்று அவர் விளக்கமளித்தார்.

மொத்தமாக, 100 ‘செட்’ ஹைட்ரோபோனிக்ஸ் மற்றும் தோட்டக் கருவிகளை உள்ளூர் மக்களுக்கு விநியோகிக்க கிராம சமூக மேலாண்மை கவுன்சில் (எம்.பி.கே.கே) பிரதிநிதிகளிடம் ஒப்படைக்கப்பட்டது. பினாங்கு சமூகத் தோட்டத் திட்டம் PLANMalaysia @Pulau Pinang, எம்.பி.பி.பி மற்றும் டத்தோ கெராமாட் சேவை மையத்தின் ஒத்துழைப்பில் இத்திட்டம் மேற்கொள்ளப்படுகிறது.


மாநில அரசு EV சார்ஜிங் நிலையங்களை அதிகரிக்க இணக்கம்

டத்தோ கெராமாட் – பினாங்கு மாநில அரசு, இம்மாநிலத்தில் மின்சார வாகனங்களின் பயன்பாட்டை மேலும் ஊக்குவிக்கும் முயற்சிகளில் ஒன்றாக அதிக மின்சார வாகன (EV) சார்ஜிங் நிலையங்களைப் பொருத்த இணக்கம் பூண்டுள்ளது.

மாநில இரண்டாம் துணை முதலமைச்சர், ஜக்டிப் சிங் டியோவின் கூற்றுப்படி, புவி வெப்பமடைதல் பிரச்சனைக்கு எதிராக எரிப்பொருள் வாகனங்களின் பயன்பாட்டைக் கணிசமாகக் குறைக்கும் நோக்கில் இந்த நடவடிக்கை எடுக்கப்பட்டுள்ளது, என்றார்.

“தற்போது பினாங்கு முழுவதும் 19 EV சார்ஜிங் நிலையங்கள் மட்டுமே உள்ளன. எனவே சுற்றுச்சூழலைப் பாதுகாக்கும் நடவடிக்கைகளில் ஒன்றாக இதன் எண்ணிக்கையை அதிகரிக்க தனியார் துறையுடன் இணைந்து செயல்பட மாநில அரசு உத்தேசித்துள்ளது.

“பிரபலமான EV சார்ந்த டெஸ்லா நிறுவனம் அடுத்த ஆண்டு மலேசியாவில் முதலீடு செய்யும் என்று எதிர்பார்க்கப்படுகிறது. மேலும், பினாங்கில் எதிர்காலத்தில் EVகளின் வருகையைப் பெறுவதற்குத் தயாராக உள்ளது.

“எனவே, இந்த அடிப்படை வசதியை அதிகரிக்கவும், இது எனது புதிய போர்ட்ஃபோலியோவின் முக்கிய கூறுகளில் ஒன்றாகத் திகழ்கிறது,” என்று மனிதவள மேம்பாடு, அறிவியல் மற்றும் தொழில்நுட்பத்திற்கான ஆட்சிக்குழு உறுப்பினருமான ஜக்டிப், தாமான் பிரி ஸ்கூல் செய்தியாளர் கூட்டத்தில் இதனைத் தெரிவித்தார்.

எனவே, சந்தையில் EV நிறுவனங்கள்

மலேசியர்களுக்கு வாங்கும் சக்திக்கு உட்பட்ட மின்சார வாகனங்களை உற்பத்தி செய்ய இணக்கம் கொள்ள வேண்டும் என்று டத்தோ கெராமட் மாநில சட்டமன்ற உறுப்பினரான ஜக்டிப் நம்பிக்கை தெரிவித்தார்.

EV உரிமையாளர்களுக்கு அதன் பயன்பாட்டை ஊக்குவிக்கும் முயற்சியில் அவர்களுக்கு சிறப்பு சலுகைகளை வழங்கப்பட வேண்டும்” என்று ஜக்டிப் சூளுரைத்தார்.


மாநில அரசு STEM கல்விக்கு முன்னுரிமை – பேராசிரியர்

மாச்சாங் புபோக் – பினாங்கு மாநில அரசாங்கம் எப்போதும் மாணவர்களின் கல்விக்கு குறிப்பாக STEM கல்வியில் (அறிவியல், தொழில்நுட்பம், பொறியியல், கணிதம்) முன்னேற்றம் காண்பதற்கு முன்னுரிமை அளித்து வருகிறது.

மனித வளம், கல்வி, அறிவியல் மற்றும் தொழில்நுட்ப ஆட்சிக்குழு உறுப்பினருமான பேராசிரியர் முனைவர் இராமசாமி, மாணவர்களிடையே STEM பாடங்களில் குறைந்து வரும் ஆர்வத்தை மேலோங்கச் செய்ய பல ஆண்டுகளாக பல முன்னெடுப்புத் திட்டங்கள் எடுத்து வருவதாகக் கூறினார்.

“நாங்கள் மாணவர்களிடையே STEM கல்வி மீது ஆர்வத்தை வெளிக் கொணரவும், அவர்கள் எதிர்நோக்கும் பிரச்சனைகளைக் கண்டறியவும் முயற்சிகள் மேற்கொண்டு வருகிறோம்.

“இந்தப் பிரச்சனைக்குத் தீர்வுக் காணும் பொருட்டு, பினாங்கு STEM திட்டத்தை நாங்கள் உருவாக்கியுள்ளோம். இது ஆறு மையங்கள் இணைந்து மாநிலக் கல்வித் துறையுடன் ஒத்துழைக்கும் ஒருங்கிணைப்பு அமைப்பாகச் செயல்படுகிறது.

“பினாங்கு STEM திட்டத்தில் கீழ் பினாங்கு திறன் மேம்பாட்டு மையம் (PSDC), பினாங்கு அறிவியல் கிளஸ்டர், டெக் டோம் பினாங்கு, @CAT, Penang Math Platform, பினாங்கு டிஜிட்டல் நூலகம் ஆகியவை அடங்கும்.

“இந்த அரசு முகமைகள் மாணவர்களுக்கு STEM கற்றலை வழங்குவதில் முன்னணி வகிக்கின்றன.

“இந்த மையங்களின் கீழ் பல STEM பட்டறைகள், நிகழ்ச்சிகள் மற்றும் செயல்பாடுகளை நடத்தி அறிவியல் மற்றும் தொழில்நுட்பத் துறையில் மாணவர்களை தூண்டுவதற்கும், உற்சாகப்படுத்துவதற்கு வழி வகுக்கிறது,” என்று மச்சாங் புபுக்கில் உள்ள வான்கோஹ் எமினண்ட் தங்கும்விடுதியில் ஆசிரியர்களுக்கான பாராட்டு விழா நிகச்சியை தொடங்கி வைத்த பின்னர் இராமசாமி தனது உரையில் இவ்வாறு கூறினார்.

மேலும் கூறுகைஇல் இராமசாமி, தரமான திறன் மிக்க மனித வளத்தை உருவாக்க STEM கல்வி அவசியமாகும். பினாங்கில் நடப்பு முதலீட்டாளர்களைத் தக்கவைக்கவும், அதேவேளையில் புதிய முதலீட்டாளர்களை ஈர்க்கவும், தொழில்துறையின் தேவைக்கேற்ப திறன் மிக்க பட்டாத்தாரிகளை உருவாக்கம் காண்பதும் முக்கியம், என்றார்.

அனைத்து தரப்பினரும் கூட்டு முயற்சியில் ஒன்றிணைந்து செயல்பட்டால் மாணவர்களிடையே STEM கற்றலை ஊக்குவிக்க முடியும், என்றார்.

பினாங்கில் STEM முன்னெடுப்புத் திட்டங்களை வழிநடத்தி திறன் மிக்க மனித வளத்தை உருவாக்க பல பெருநிறுவனங்களின் ஆதரவும் ஒத்துழைப்பையும் வலியுறுத்துவதாகக் கூறினார்.

இந்நிகழ்ச்சியில் 2022-ஆம் ஆண்டுக்கான மத்திய செபராங் பிறை மாவட்டத்தில் சிறந்த சேவையாற்றிய ஆசிரியர்கள் கௌரவிக்கப்பட்டனர்.


பினாங்கு வாழ் மக்களின் ஒற்றுமைக்கு ஊன்றுக்கோளாக விளங்கும் மக்கள் கூட்டணி அரசு சார்பில் மாநில அளவிலானத் தீபாவளி திறந்த இல்ல உபசரிப்பு நடைபெற்றது. இந்த நிகழ்வு நவம்பர் 6-ஆம் திகதி சுங்கை பாக்காப் பொது மண்டபத்தில் இனிதே நடைபெற்றது. மக்கள் கூட்டணி அரசு சார்பில் நடைபெறும் 6-வது தீபாவளி திறந்த இல்ல உபசரிப்பு என்றால் மிககயாகாது.

இந்நிகழ்வில் ஆயிரக்கணக்கான மக்கள் கூட்டம் அலை மோதியது. அதோடு மூவின மக்களும் கலந்து கொண்டு சிறப்பித்தினர். இந்தியர்களின் பாரம்பரிய உணவுகளான தோசை, இட்லி, முறுக்கு, இடியாப்பம், பலகார வகைகள் ஆகியவை வழங்கப்பட்டன. சுற்றுச்சூழலின் பாதுகாப்புக்கு அடித்தலமாக விளங்கும் பினாங்கு மாநில அரசு பொது மக்களிடம் சொந்த கொள்கலன் எடுத்த வர பரிந்துரைக்கப்பட்டது. சொந்த உணவு கொள்கலன் கொண்டு வந்த பொது மக்களுக்குக் கரண்டிகள் பினாங்கு பசுமை கழகத்தின் சார்பில் இலவசமாக வழங்கப்பட்டன.

இந்நிகழ்வில் வரவேற்புரையாற்றிய மாநில இரண்டாம் துணை முதல்வர் பேராசிரியர் ப. இராமசாமி அவர்கள் மக்கள் கூட்டணி அரசு பினாங்கு வாழ் இந்திய மக்களின் அனைத்து தேவைகளுக்கும் செவி சாய்ப்பதோடு மட்டுமின்றி அவர்களின் கோரிக்கைகளை நிறைவேற்றுகின்றனர் என்றால் மிகையாகாது. தமிழ்ப்பள்ளிகளின் வளர்ச்சிக்கு மானியம் வழங்குவதுடன் தமிழ்ப் பாலர்ப்பள்ளிகளுக்கும் மானியம் வழங்குவது பாராட்டக்குறியதாகும் என்றார் இரண்டாம் துணை முதல்வர்.

மாநில அளவிலான தீபாவளி திறந்த இல்ல உபசரிப்பு விழா மாநில இரண்டாம் துணை முதல்வர் பேராசிரியர் ப. இராமசாமி அவர்கள் தமது துணைவியர் திருமதி கலையரசியுடன் இணைந்து குத்து விளக்கேற்றி தொடக்கி வைத்தார்.

மாநில முதல்வரின் பிரதிநிதியாக வருகை புரிந்த முதலாம் துணை முதல்வர் மாண்புமிகு டத்தோ ஹஜி முகமது ரஷிட் பின் ஹஸ்னோன் அவர்கள் மாநில அரசு சார்பில் அனைத்து இந்து மக்களுக்கும் இனிய தீபாவளி நல்வாழ்த்துகளைத் தெரிவித்தார்.

இந்நிகழ்விற்குச் சிரப்பு விருந்தினராக மாநில ஆளுநர் துன் டத்தோ ஸ்ரீ டாக்டர் அப்துல் ரஹ்மான் ஹஜி அபாசின் அவர்கள் தமது துணைவியாருடன் வருகையளித்தார். மேலும் மாநில சபாநாயகர் லாவ் சூ கியாங், பத்து மாவுங் சட்டமன்ற உறுப்பினர் மதிப்பிற்குறிய அப்துல் மாலிக் அப்துல் காசிம், மன்சூர், டத்தோ புலவேந்திரன்.

டத்தோ அருணாசலம், மாநில செயலாளர் டத்தோ பாரிசான் பின் டாருஸ் ஆகியோர் சிறப்பு பிரமுகர்களாகக் கலந்து கொண்டனர்.


மாநில இரண்டாம் துணை முதல்வருடன் ஒரு சந்திப்புக்கூட்டம்

சந்திப்புக்கூட்டத்தில் மக்களின் பிரச்சனையை செவிமடுக்கும் இரண்டாம் துணை முதல்வர் பேராசிரியர் ப.இராமசாமி

அண்மையில் தாமான் செனாங்கின் குடியிருப்புப் பகுதியில் பிறை தொகுதியின் ஏற்பாட்டில் மக்களுடனான தலைவர் சந்திப்புக்கூட்டம் ஏற்பாடு செய்யப்பட்டிருந்தது. இந்நிகழ்வினை பினாங்கு மாநில இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி தொடங்கி வைத்து சிறப்புரை வழங்கினார்.

பிறை தொகுதி வட்டார பொதுமக்கள் எதிர்நோக்கும் பிரச்சனையை அறிந்துகொள்ளவும் நேரடியாக கலந்துரையாடவும் இச்சிறப்பு நிகழ்வு ஏற்பாடு செய்யப்பட்டதாக தமது உரையில் குறிப்பிட்டார் பேராசிரியர் .

இந்நிகழ்வினில், மாநில சுகாதார துறை பொதுமக்களுக்கு ‘சிக்கா நோய்’ பற்றிய விழிப்புணர்வை ஏற்படுத்தியதோடு இலவச மருத்துவ சிகிச்சையும் வழங்கினர். அதோடு, செபராங் பிறை நகராண்மைக் கழகம் அடிப்படை பொருட்களில் இருந்து கழிவுகளை தனிமைப்படுத்தும் அணுகுமுறை கண்காட்சி, மாநில தங்கத் திட்டங்கள் பதிவு, சமத்துவ கடனுதவி பதிவு, புதிய வாக்காளர்கள் பதிவு மற்றும் அரசாங்க முகவர் கண்காட்சி என அனைத்தும் பொதுமக்கள் நேரடியாக கலந்து கொண்டு பயன்பெற சிறப்பாக ஏற்பாடு செய்யப்பட்டிருந்தது.

சிக்கா விழிப்புணர்வு கண்காட்சி

இதனிடையே, இந்நிகழ்வின் கலந்துரையாடல் போது பொதுமக்கள் நேரடியாக பேராசிரியரிடம் பல கேள்விகளையும் விவாதங்களையும் முன் வைத்தனர். அனைத்து கேள்விகளுக்கும் விவாதங்களுக்கும் ஒவ்வொன்றாக தீர்வுக்காண முனைப்பு காட்டப்படும் என இரண்டாம் துணை முதல்வர் நம்பிக்கை தெரிவித்தார். வேலை வாய்ப்பு, சாலை பராமரிப்பு, பாதுகாப்பு, வெள்ள நிவாரணம் என பல கோணங்களில் பொதுமக்களிடம் இருந்து கேள்விகள் கேட்கப்பட்டன. இந்நிகழ்வினில் மூவின மக்களும் கலந்து கொண்டு பயன் பெற்றனர்.


மாநில சுகாதாரத் துறை கோவிட்-19 வழக்குகள் கண்காணிக்க வலியுறுத்து – முதல்வர்

பத்து உபான் – மலேசிய சுகாதார அமைச்சகத்தின் அண்மைய அறிவிப்பைத் தொடர்ந்து, மாநிலத்தில் கோவிட்-19 வழக்குகளை கண்காணிக்குமாறு மாநில அரசாங்கம் மாநில சுகாதாரத் துறைக்கு வலியுறுத்தியுள்ளது.

நமது நாட்டில் இனிமேல் கட்டிட உள்புறங்களில் முகக்கவசம் அணியத் தேவையில்லை என சுகாதார அமைச்சர் கைரி ஜமாலுதீன் அறிவித்துள்ளார்.

ஆயினும் பேருந்து, இரயில், விமானம், வாடகைக் கார்கள், இ-ஹெய்லிங் வாகனங்கள் உள்ளிட்ட பொதுப் போக்குவரத்தைப் பயன்படுத்தும்போதும் மருத்துவமனைகளிலும் தொடர்ந்து கட்டாயமாக முகக்கவசம் அணிய வேண்டும்.

“சம்பந்தப்பட்ட அனைத்து அதிகாரிகளும், குறிப்பாக மாநில சுகாதாரத் துறை கோவிட்-19 குறித்த தற்போதைய நிலைமையைத் தொடர்ந்து கண்காணிக்கும் என்று முதல்வர் நம்பிக்கைத் தெரிவித்தார்.

“இந்த தளர்வு மாநிலத்தில் கோவிட்-19 வழக்குகளின் எண்ணிக்கையை எவ்வாறு பாதிக்கும்?” என மிண்டன் ஹைட்ஸில் ஒரு பத்திரிகையாளர் கேட்டக் கேள்விக்கு சாவ் இவ்வாறு பதிலளித்தார்.

புதிய இயல்பிற்கு  மக்கள் பழகிக் கொள்ள வேண்டும், என்றார்.

நாட்டில் COVID-19 நிலைமை மேம்பட்டுவருவதை அடுத்து அறிவியல் தரவுகளின் அடிப்படையில் கட்டட உட்புறங்களில் இனிமேல் கட்டாயமாக முகக்கவசம் அணியத் தேவையில்லை என்ற முடிவு எடுக்கப்பட்டதாக முதல்வர் தெரிவித்தார்.

“எனவே, நிர்ணயிக்கப்பட்ட நிர்வாக நடைமுறையில்(எஸ்.ஓ.பி)  வழங்கப்பட்ட தளர்வு, எண்டமிக் கட்டத்தை நோக்கி பயணிப்பதை உறுதிச் செய்கிறது.

“கட்டட உட்புறங்களில் முகக்கவசங்களைப் பயன்படுத்துவது கட்டாயம் இல்லை என்றாலும், காய்ச்சல் போன்ற அறிகுறிகள் உள்ளவர்கள், உடல்நலம் குன்றியவர்கள்  SOP தளர்வைப் பின்பற்றாமல் முகக்கவசங்களைத் தொடர்ந்து அணிய ஊக்குவிக்கிறோம்.


மாநில சுற்றுலாத் துறை தரப்பினர் சி.எம்.சி.ஓ அமலாக்கத்திற்கு வரவேற்பு

மத்திய அரசு அண்மையில் மாவட்டங்களுக்கு இடையிலான பயணக் கட்டுப்பாடுகளை நீக்கி, பினாங்கு, சிலாங்கூர், கோலாலம்பூர் மற்றும் ஜொகூர் போன்ற மாநிலங்களை நடமாட்டக் கட்டுப்பாட்டு ஆணை வரிசையில் (எம்.சி.ஓ) இருந்து நிபந்தனைக்கு உட்பட்ட நடமாட்டக் கட்டுப்பாட்டு ஆணை (சி.எம்.சி.ஓ)  அமலாக்கம் காணும் என அறிவித்தது.

இதனையடுத்து பினாங்கில் பல சுற்றுலாத் துறை தரப்பினர் இந்த அறிவிப்பை வரவேற்பதாக கூறியதோடு, மாநிலங்களுக்கு இடையே நடமாட்டம் கட்டுப்படுத்தப்பட்டாலும் பினாங்கு வாழ் மக்கள் இம்மாநிலத்தின் சுற்றுலாத்துறையின் மேம்பாட்டுக்குப் பங்களிப்பு நல்குவர் என தெரிவித்தனர்.

இந்த நான்கு மாநிலங்களும் கூடிய விரைவில் சி.எம்.சி.ஓ-இன் கீழ் அமலாக்கம் காண்பதோடு  கெடா, கிளாந்தான், நெகிரி செம்பிலான், சரவாக் மற்றும் பேராக் ஆகிய மாநிலங்களின் பட்டியலில் இணைகிறது. அதேவேளையில், மலாக்கா, பஹாங், திரங்கானு, சபா, புத்ரா ஜெயா, லபுவான் மற்றும் பெர்லிஸ் ஆகியவை மீட்சிக்கு உட்பட்ட நடமாட்டக் கட்டுப்பாட்டு ஆணையின்(ஆர்.எம்.சி.ஓ) கீழ்  இடம்பெறும்.

இது வருகின்ற மார்ச் 5 முதல் 18 வரை 14 நாட்களுக்கு நடைமுறையில் இருக்கும்.

மத்திய அரசு மற்றும் பிற முக்கிய சங்கங்களின் அறிவிப்பைத் தொடர்ந்து தீவு மற்றும் பெருநிலத்தில் உள்ள ஒரு சில சுற்றுலாத்துறை உரிமையாளர்கள் மற்றும் நடத்துனர் தரப்பிடம் முத்துச்செய்திகள் நாளிதழ்  குழுவினர் பேட்டி கண்டனர்.

இந்து அறப்பணி வாரியத்தின் தலைமை நிர்வாக அதிகாரி டத்தோ இராமசந்திரன்

“இந்திய மரபியல் அருங்காட்சியகம் மத்திய அரசின் அறிவிப்புக்கு ஏற்ப வருகின்ற மார்ச்,5-ஆம் நாள் தொடங்கி பொதுமக்களின் பயன்பாட்டுக்கு  அனுமதிக்கப்படும்.

“பொதுவாகவே, இந்த அருங்காட்சியகத்திற்குப் பிற மாநிலங்களைச் சேர்ந்த சுற்றுப்பயணிகள் மற்றும் மாணவர்களே அதிகமாக வருகையளிப்பர். தற்போது மாநிலங்களுக்கு இடையிலான பயணத் தடை சுற்றுலாப் பயணிகள் வருவதற்கு இடையூறாக அமைகிறது,” என பினாங்கு இந்து அறப்பணி வாரியத்தின் தலைமை நிர்வாக அதிகாரி டத்தோ இராமசந்திரன்  கூறினார்.

“அதுமட்டுமின்றி,  கோவிட் -19 வழக்குப் பதிவுகளின் எண்ணிக்கை அதிகரிக்கும் போது, மத்திய அரசு எம்.சி.ஓ அமலாக்கத்தை ஊக்குவிப்பதற்கு பதிலாக அதிகம் பாதிக்கப்பட்ட பகுதிகளில் மட்டும் இந்த ஆணையைப் பிறப்பிக்கலாம், என்றார்.

பினாங்கு இந்து அறப்பணி வாரிய தலைமையகத்தில் இந்திய மரபியல் அருங்காட்சியகத்திற்கு அடுத்து  ‘தமிழ் நூலகம்’ கூடிய விரைவில் திறப்பு விழாக் கண்டு பொதுமக்களுக்கு சிறந்த கற்றல் தளமாக விளங்கும், என நம்பிக்கை தெரிவித்தார்.

மலேசிய தங்கும்விடுதி சங்கம் (எம்.ஏ.எச்)  பினாங்கு மாநில கிளைத் தலைவரும் தெ லைட் தங்கும்விடுதி  பொது மேலாளருமான இராஜ்குமார்

இதனிடையே, மலேசிய தங்கும்விடுதி சங்கம் (எம்.ஏ.எச்)  பினாங்கு மாநில கிளைத் தலைவரும் தெ லைட் தங்கும்விடுதி  பொது மேலாளருமான இராஜ்குமார் மத்திய அரசு  கூட்டம், மாநாடு, திருமண விருந்துகள் போன்றவற்றை நடத்த அறிவிப்பு வழங்கியதை வரவேற்றார்.

“மாநிலங்களுக்கு இடையிலான பயணத் தடை விதித்திருந்தாலும் இம்மாதிரியான அறிவிப்புகள் புத்துணர்ச்சியை அளிக்கிறது. எதுவும் இல்லாததை விட ஏதாவது இருப்பது சிறந்தது,” என  கருதுகிறேன்.

“இதற்கு முன்பே நிபந்தனைக்கு உட்பட்ட நடமாட்டக்  கட்டுப்பாட்டு ஆணையை எதிர்க்கொண்டிருப்பதால் இம்முறை நிர்ணயிக்கப்பட்ட நிர்வாக நடைமுறையை எதிர்கொள்ள சவாலாக அமையாது. ஏனெனில்,  முதல் எம்.சி.ஓ அமலாக்கத்தில் இருந்தே தெ லைட் தங்கும் விடுதி எஸ்.ஓ.பி-களை முழுமையாக பின்பற்றுகிறது, என்றார்.

‘கச்சாங் பூத்தே’  விற்பனையாளர் சக்திவேல்

‘கச்சாங் பூத்தே’ எனும் இந்திய பலகாரங்களின்  விற்பனையாளர் சக்திவேல்  மூன்று தலைமுறையாக   பினாங்கு கொடி மலையில் இந்த வியாபாரத்தை நடத்தி வருகிறார். அண்மைய காலமாக எம்.சி.ஓ அமலாக்கத்தினால் தற்போது ஜார்ச்டவுன், ஆர்மீனிய தெருவில் கச்சாங் பூத்தே கடை அமைத்துள்ளார்.

“இந்த கடினமான காலகட்டத்தில் மாநில அரசு எங்கள் வாழ்வாதாரத்தை மேம்படுத்த தனது பங்களிப்பை நிதியுதவி வழங்கி உதவியற்கு  எனது மனமார்ந்த பாராட்டுகள் தெரிவிக்க விரும்புகிறேன்.

இக்கடையில் முறுக்கு, ‘பக்கோடா’, லட்டு, பால்கோவா, கச்சாங் போன்ற இந்திய பலகாரங்கள் விற்கப்படுகின்றன.

பினாங்கு சுற்றுலா மேம்பாட்டுச் சங்கத் தலைவர் சுங் ஹக் தெங்

“பினாங்கு சுற்றுலா மேம்பாட்டு சங்கம் (Association of Tourist Attractions Penang)

சார்பாக, மார்ச் 5 முதல் மாவட்டங்களுக்கு இடையிலான தடையை நீக்குவது குறித்து மத்திய அரசு எடுத்துள்ள முடிவை  வரவேற்பதாக கூறினார்.

“இந்த நடவடிக்கை நிச்சயமாக பொதுமக்களுக்கு தங்கள் மாநிலத்திற்குள் சுதந்திரமாக பயணிக்க வாய்ப்பளிக்கும், மேலும் சுற்றுலாத் துறையில் ஈடுபடுவோரின் வாழ்வாதாரத்தை மேம்படுத்தி  ஊக்கத்தை அளிக்கும்.

“இது பினாங்கின் உள்நாட்டு சுற்றுலா துறையை ஊக்குவிக்கும்;  மாநிலங்களுக்கு இடையிலான பயணம் இன்னும் தடைச் செய்யப்பட்டிருப்பதால் சுற்றுப் பயணிகள் வருகை குறைவாகவே காணப்படும். ஆனால், குறைந்தபட்சம் இது மாநிலத்தின் சுற்றுலா நடவடிக்கைகளுக்கு சில சாதகமான அறிகுறிகளை வழங்கும்,” என பினாங்கு சுற்றுலா மேம்பாட்டுச் சங்கத் தலைவர் சுங் ஹக் தெங் முத்துச் செய்திகள் நாளிதழ் மேற்கொண்ட நேர்க்காணலில் இவ்வாறு குறிப்பிட்டார்.


மாநில நீர் விநியோக வாரியத்தின் மேம்பாட்டுத் திட்டம் செயல்படுத்த நீர் கட்டண உயர்வு குறித்து மறு ஆய்வு செய்யப்படும் – முதல்வர்.

பந்தாய் ஜெரெஜாக்
–
மாநில அரசு நீர் கட்டண உயர்வு குறித்து கூட்டரசு அரசாங்கத்திடம் தேசிய நீர் சேவை ஆணையத்தின்
(SPAN)
மூலம் வழங்கிய மணு மறுஆய்வு செய்யப்படும்
.
பினாங்கு நீர் விநியோக வாரியம் நீர் விநியோகப் பொறியியல் மேம்பாட்டுத் திட்டத்தை
2019
முதல்
2021-
ஆம் ஆண்டு வரை மேற்கொள்ளவே இக்கட்டண உயர்வு அமல்படுத்துகிறது
.

மாநில முதல்வர் மேதகு சாவ் கொன் யாவ் கூறுகையில்
,
பினாங்கு உள்நாட்டு நீர் கட்டணம் சராசரி முதல்
1,000
லிட்டருக்கு ரிம
0.32
என விதிக்கப்படுவதை மறு ஆய்வுக்கு உட்கொள்ளப்படும்
,
ஏனெனில் இது தேசிய சராசரி கட்டணமான ரிம
0.69
சென் காட்டிலும்
116
விழுக்காடு குறைவாகும்
.

மலேசியாவிலே
,
பினாங்கு மாநிலத்தின் நீர் கட்டணம்
(
ரிம
0.32
சென்
)
தான் மிகவும் குறைவு
.
பினாங்கு நீர் விநியோக வாரியம் பொது மக்களின் சுமையைக் குறைக்கும் பொருட்டு கூடுதல் கட்டணத்திற்கான கழிவை வழங்கி இன்று அதிகப்படியான மானியங்கள் கொடுக்க வேண்டிய நிலைக்கு தள்ளப்பட்டுவிட்டது
.

வருகின்ற இரண்டு ஆண்டுகளுக்கு ரிம
163.2
மில்லியன் மானிய ஒதுக்கீடு போதாது
,
மேலும் நீர் வாரியத்திற்கு நீர் விநியோகப் பொறியியல் மேம்பாட்டுத் திட்டத்தை செயல்படுத்த அதிகமான நிதி ஒதுக்கீடுத் தேவைப்படுகிறது
.

இத்திட்டம் செயல்படுத்துவதன் மூலம் நீர் பங்கீட்டு முறை தவிர்க்கப்படுவதோடு
2050-
ஆண்டு வரை நீர் நிலைத்தன்மை உறுதிச்செய்ய முடியும்
.

அதுமட்டுமின்றி
, 1.76
மில்லியன் பயனீட்டாளர்கள் மற்றும் வியாபாரிகள் பாதிக்கப்படாமல் பாதுகாக்கும் வகையில் நீர் விநியோக வாரியம் நீர் பங்கீட்டு முறையை அமல்படுத்தக்கூடாது என்ற உயரிய நோக்கத்தில் நீர் கட்டண உயர்வு குறித்து மறு ஆய்வு செய்ய முற்படுகிறது” என வாரியத்தின் தலைவரும் முதல்வருமான சாவ் செய்தியாளர் சந்திப்புக் கூட்டத்தில் தெரிவித்தார்
.

நீர் கட்டணக் கழிவு குறைக்கப்படுவதன் மூலம் நீர் விநியோக வாரியம்
2019
முதல்
2021-
ஆம் ஆண்டு வரை இந்த மேம்பாட்டுத் திட்டத்தில்
5
பிரதான திட்டங்கள் மேற்கொள்ளப்படும்
.
இத்திட்டத்தில் பட்டர்வொர்த்
–
பினாங்கு கடல்வழி
(1200
மி
.
மீ
)
இரட்டை குழாய் இணைப்பு பொருத்துதல்
(
மூன்றாவது கடல்வழி குழாய் இணைப்பு
),
சுங்கை பேராக் நீர் இணைப்புத் திட்டம்
(SPRWTS),
நீர் நிலையம்
,
குளம் மற்றும் நீர் சேமிப்பு வீடு ஆகியவற்றில் நீர் சுத்திகரிப்பு ஆலையை மேம்படுத்துதல்
,
குழாய் பராமரிப்புப் பணி ஆகியவை இடம்பெறும் என நீர் விநியோக வாரிய தலைமை நிர்வாக இயக்குநர் டத்தோ பொறியியலாளர் ஜசானி மைடின்சா விவரித்தார்
.


மாநில பொது நூலகத்தில் நான்கு பிரதான மொழிகளில் பிரேயில் வாசிப்புப் படைப்புகள்

செபராங் ஜெயா-  கடந்த 2002-ஆம் ஆண்டு  முதல் பினாங்கு மாநில பொது நூலகத்தில்  பல்வேறு மொழிகளில் 2,000-க்கும் மேற்பட்ட புத்தகங்களை பிரெயில் எழுத்துக்கு மொழிபெயர்க்கப்பட்டுள்ளன.

கண் பார்வைக் குறைபாடு உள்ளவர்களிடையே கல்வியறிவை அதிகரிக்கும் நோக்கத்தில் பிரேயில் எழுத்தில் மொழிபெயர்ப்பு செய்வதாக பினாங்கு மாநில பொது நூலக வாரியத்தின்  (பி.பி.ஏ.பி.பி) இயக்குநர் ஷரிமா சல்லே தெரிவித்தார்.

“பிரேயிலில் அதிக வாசிப்புப் படைப்புகள் இருப்பது மிக அவசியம்.

“வாசிப்புப் பழகத்தின் மூலம் சொற்களஞ்சியம், சிந்தனை திறன், ஆளுமை மற்றும் தகவல் தொடர்பு திறன் ஆகியவற்றை  மேம்படுத்த முடியும்.

“எனவே, பார்வைக் குறைபாடு கொண்டவர்களைப் படிக்க ஊக்குவிப்பதற்காக பிரேயிலில் அதிக வாசிப்புப் படைப்புகளை வழங்குகிறோம்,” என்று ஷரீமா முத்துச்செய்திகள் நாளிதழ் நடத்திய நேர்காணலில்  இவ்வாறு கூறினார்.

செபராங் ஜெயா பொது நூலகத்தில் ‘தொலைபேசி நூலகம்’ (mobile library) இடம்பெறுவதாகவும், அந்நூலகத்தின் மூலம் பினாங்கின் தீவு மற்றும் பெருநிலத்தில் அமைந்துள்ள பள்ளிகளுக்கும் பிரேயில் வாசிப்புப் படைப்புகள் வழங்குவதாகவும் கூறினார்.

“பார்வை குறைபாடுள்ள மாணவர்களுக்கு அவர்களின் கல்வியை மேம்படுத்த  இந்த வாசிப்புப் படைப்புகள் இன்றியமையாததாக திகழ்கிறது.

“இதன் மூலம்,  மாணவர்கள் மாநில நூலகத்திற்கு நேரடியாக வராமல் புத்தகங்களை இரவல் வாங்கலாம்,” என்று அவர் கூறினார்.

பி.பி.ஏ.பி.பி நூலக அதிகாரி மொஹமட் ஹசானி அப்துல்லா கூறுகையில், இந்த நூலகத்தில் கிடைக்கும் பிரேயில் புத்தகங்கள் மலாய் மொழி, ஆங்கிலம், சீன மொழி மற்றும் தமிழ்மொழி ஆகிய நான்கு பிரதான மொழிகளில் கிடைக்கப்பெறும், என்றார்.

கண் பார்வை குறைப்பாடு கொண்டவர்களுக்கு பிரேயில் எழுத்து படிக்கவும் சிறப்பு வகுப்புகள் நடத்தப்படுவதாகவும் கூறினார்.

நூலக அதிகாரியான மொஹமட் ஹசானி அப்துல்லா கண் பார்வை குறைப்பாடு கொண்டிருந்தாலும் அதனால் பாதிக்கப்படும் மாணவர்கள் கல்விகேள்வியில் நாட்டம் கொள்ள இன்னும் அதிகமான வாசிப்புப் படைப்புகள் தயாரிக்க இலக்கு கொண்டதாகக் கூறினார்.

மேலும், கண் பார்வை குறைப்பாடு கொண்ட பிள்ளைகளை அவர் தம் பெற்றோர்கள் அவர்களுக்கு சிறந்த வழிகாட்டியாக இருந்து வாழ்க்கையில் சுயமாகவும் துணிவுடன் வாழ துணைபுரிய வேண்டும், என்றார்.


மாநில பொருளாதார சுற்றுச்சூழல் மேம்பாட்டு வியூகத் திட்டமாக  பினாங்குSEED அறிமுகம்

புலாவ் தீக்கூஸ் – மாநில முதலமைச்சர் மேதகு சாவ் கொன் இயோவ்

2023 முதல் 2028 வரையிலான மாநிலத்தின் ஐந்தாண்டு வளர்ச்சித் திட்ட ஆவணம் எனும் பொருளாதார சுற்றுச்சூழல் மேம்பாட்டு வியூகத் திட்டமான ‘பினாங்கு SEED’-ஐ தொடக்கி வைத்தார்.

நிலம், பொருளாதார மேம்பாடு மற்றும் தகவல் தொடர்புக்கான ஆட்சிக்குழு உறுப்பினருமான கொன் இயோவ், செய்தியாளர்களிடம் பேசுகையில், 2018 ஆகஸ்ட் மாதம் தொடங்கப்பட்ட பினாங்கு2030 இலக்கின் தொடர்ச்சியாக இந்த பினாங்கு SEED (2023-2028) ஐந்தாண்டுக்கான திட்டம் திகழ்கிறது.

“இது (பினாங்கு SEED 2023-2028) ஒரு தொடர்ச்சிதான்… எந்தவொரு நிர்வாகத்திலும் குறிப்பாக நிறுவனங்கள் மற்றும் அரசாங்கம் இரண்டிலும், ஒரு முன்வரைவுத் திட்டம் (blueprint) உள்ளது.

“முன்வரைவுத் திட்டம் ஒரு திட்டத்தை செயல்படுத்துவதற்கான வேலைகளின் பதிவைக் குறிக்கிறது,” என்று அவர் அருகில் உள்ள பினாங்கு இன்ஸ்டிடியூட்டில் ‘பினாங்கு SEED’ அறிமுக விழாவில் இவ்வாறு கூறினார்.

மேலும் கருத்து தெரிவிக்கையில், பினாங்கு2030 இலக்கில் இடம்பெற்ற கடந்த ஐந்தாண்டுத் திட்டத்தின் அனைத்து சவால்கள் மற்றும் தடைகளையும் கணக்கில் கொண்டு, SEED 2023-2028 திட்டத்தில் சில கூறுகள் அதிகரிக்கப்பட்டன அதேவேளையில் சில கூறுகள் தகர்த்தப்பட்டன, என்றார்.

எனவே, பாடாங் கோட்டா மாநில சட்டமன்ற உறுப்பினரும், பத்து காவான் நாடாளுமன்ற உறுப்பினருமான அவர், பினாங்கு SEED 2023-2028 இன் முறையான ஆவணமானது, சம்பந்தப்பட்ட அனைத்து ஏஜென்சிகளும் மாநிலத்தின் அடுத்த ஐந்து ஆண்டுகளுக்கு வியூக மேம்பாட்டு செயல் திட்டத்தை செயல்படுத்த இது துணைபுரியும் என்று நம்பிக்கைத் தெரிவித்தார்.

அதற்கு முன், மாநில முதலமைச்சருடன் பினாங்கு இன்ஸ்டிடியூட் இயக்குநர் டத்தோ டாக்டர் ஓய் கீ பெங் இணைந்து அதிகாரப்பூர்வ ஆவணமான பொருளாதார சுற்றுச்சூழல் மேம்பாட்டு வியூகத் திட்டம் அல்லது பினாங்கு SEED-ஐ தொடக்கி வைத்தனர்.

இதற்கிடையில் கொன் இயோவ் கூறுகையில், பொருளாதார யதார்த்தம் மற்றும் பினாங்கில் தற்போதைய வளர்ச்சி அம்சங்கள், கொள்கை ஆவணங்கள், மாநில அரசின் நிலைப்பாடுகள் மற்றும் தொடர்புடைய அனைத்து பங்குதாரர்களின் கண்டுபிடிப்புகள் ஆகியவற்றைக் கருத்தில் கொண்டு ‘பினாங்கு SEED’ தயாரிக்கப்பட்டது.

பினாங்கு SEED 2023-2028 பற்றிய அறிமுகம் மற்றும் விளக்கக்காட்சியில், முதலாம் துணை முதலமைச்சர் டத்தோ Ir. அஹ்மத் சாக்கியுடின் அப்துல் ரஹ்மான்; இரண்டாம் துணை முதலமைச்சர், பேராசிரியர் முனைவர் ப.இராமசாமி; மாநில நிதி அதிகாரி மதிப்புமிகு ஜாபிதா சஃபர் மற்றும் செபராங் பிறை மாநகர் கழக (எம்.பி.எஸ்.பி) மேயர் டத்தோ அசார் அர்ஷாத் ஆகியோர் கலந்து கொண்டனர்.


மாநில மற்றும் மத்திய அரசாங்கம் இடையிலான சிறப்பு குழு அமைப்பதற்கான தீர்மானத்திற்கு ஒப்புதல்

ஜார்ச்டவுன் – பினாங்கு சட்டமன்ற கூட்டத்தில் மாநில மற்றும் மத்திய அரசாங்கம் இடையிலான நிர்வாகம் மற்றும் நிர்வாகப் பணிகளை மேம்படுத்த ஒரு சிறப்புக் குழுவை நிறுவுவதற்கானத் தீர்மானத்திற்கு ஒருமனதாக ஒப்புதல் அளித்துள்ளது.

முதல்வர் மேதகு சாவ் கொன் இயோவ் அவர்களால் முன்மொழியப்பட்டு தாக்கல் செய்யப்பட்ட இத்தீர்மானம் மாநில சட்டப் சபையின் விதிமுறைகளுக்கு இணங்க அமைகிறது.

பினாங்கு 14வது பொதுத் தேர்தல் வாக்குறுதியில் பட்டியலிட்ட பொதுப் போக்குவரத்து, சமூக நலன், சுற்றுச்சூழல் மற்றும் மத்திய அரசிடமிருந்து பெற வேண்டிய நியாயமான ஒதுக்கீடுகள் ஆகியவை பெறுவதற்கு மாநிலத்திற்கு அதிக அதிகாரம் வழங்க இந்தக் குழு செயல்படும்.

“சமீபத்திய ஆண்டுகளில் அரசியல் நிலையற்ற தன்மை மற்றும் கோவிட்-19 தொற்றுநோய் தாக்கம் மக்களின் வாழ்வாதாரத்தை அதிகமாகப் பாதித்தது. எனவே, மாநில மற்றும் மத்திய அரசாங்கங்களுக்கு இடையிலான அதிகாரத்தை மறுசீரமைப்பது அவசியம்.

“மாநில மற்றும் மத்திய அரசாங்கம் இடையிலான பிரச்சனைகளை அடையாளம் காணவும், வளங்களின் நியாயமான விநியோகத்தின் அவசியத்தைக் கண்டறியவும் இந்த சிறப்புக் குழு அமைக்கப்படும்.

மாநில அரசாங்கத்தின் அதிகாரத்தை அங்கீகரிக்கவும், மாநில மற்றும் மத்திய அரசாங்கம் இடையிலான நல்லிணக்கத்தைப் பேணுவதும் இக்குழுவின் பிரதான குறிக்கோள்,” என்று அவர் தீர்மானத்தைத் தாக்கல் செய்யும் போது கூறினார்.

கூட்டரசு அரசியலமைப்பின் கீழ் மத்திய அரசிடமிருந்து ஒதுக்கீடு பெறுவதற்கான அதன் கொள்கைகள் மற்றும் திட்டங்களைப் பற்றி ஆலோசித்தல்; ஒதுக்கீடுகளை நியாயமான முறையில் விநியோகிக்கக் கோருதல்; மத்திய அரசின் கணக்குகளில் வெளிப்படைத் தன்மையைப் பின்பற்றுதல்; மாநில மற்றும் மத்திய அரசாங்க இடையே பகிரப்படும் வருவாய்கள் பற்றிய வெளிப்படையான விவாதங்கள்

ஆகியவை இக்குழுவின் அமைப்பிற்கான பிற நோக்கங்களாகும்.

இக்குழுவில் இரண்டாம் துணை முதல்வர் பேராசிரியர் டாக்டர் ப. இராமசாமி; சுங்கை டுவா சட்டமன்ற உறுப்பினர் டத்தோ முகமட் யூசோஃப் முகமட் நூர்; புக்கிட் தெங்கா சட்டமன்ற உறுப்பினர் கூய் சியோ-லியுங்; பாகான் டாலாம் சட்டமன்ற உறுப்பினர் சத்தீஸ் முனியாண்டி, மாச்சாங் புபோக் சட்டமன்ற உறுப்பினர் லீ கை லூன், பெர்மாத்தாங் பாசிர் சட்டமன்ற உறுப்பினர் முஹம்மது ஃபைஸ் ஃபட்சில்; பெர்தாம் சட்டமன்ற உறுப்பினர் காலித் மெஹ்தாப் முகமது இஷாக்; பெனாகா சட்டமன்ற உறுப்பினர் முகமட் யூஸ்னி மாட் பியா மற்றும் கொம்தார் சட்டமன்ற உறுப்பினர் தேய் லாய் ஹெங் ஆகியோர் இடம்பெறுவர்.

“புதிய பிரதமராக டத்தோஸ்ரீ அன்வார் இப்ராஹிம் பதவியேற்றதன் மூலம், பினாங்கு மாநிலம் போதுமான வளங்கள் பெற முடியும்,” என்று கூய் கூறினார்.

கொம்தார் சட்டமன்ற உறுப்பினர் தே எழுந்து நின்று இக்குழு அமைப்பதற்குப் பாராட்டுத் தெரிவித்தார்.


மாநில மற்றும் மத்திய அரசாங்கம் இடையிலான தொடர்பை மேம்படுத்த மூன்று கொள்கை பரிந்துரை

ஜார்ச்டவுன் – பினாங்கு மாநில சட்டமன்றத்தில் மத்திய – மாநில அரசாங்கம் இடையிலான தொடர்பு மேம்பாட்டு செயற்குழுவை நிறுவுவதன் மூலம் மாநில மற்றும் மத்திய அரசாங்கம் இடையிலான ஒருங்கிணைப்பை மேம்படுத்துவதற்கான மூன்று கொள்கை திட்டங்களில் இதுவும் ஒன்றாகும்.

மத்திய மற்றும் மாநில அரசாங்கம் ஆணையம் மற்றும்  அனைத்து மாநிலங்கள் ஒருங்கிணைப்பு செயற்குழு நிறுவுதல் ஆகியவை மத்திய அரசின் ஒருங்கிணைப்பை பெற பரிந்துரைக்கப்பட்ட பிற இரண்டு திட்டங்களாகும்.

மாநில முதல்வர் மேதகு சாவ் கொன் இயோவ் மாநில அரசுக்கும் மத்திய அரசுக்கும் இடையிலான தொடர்பை மேம்படுத்துவதற்காக பினாங்கு மாநில அரசால் அமைக்கப்பட்ட மாநில-மத்திய அரசாங்கம் தொடர்பு சிறப்பு செயற்குழுவால் இந்தப் பரிந்துரை சமர்ப்பிக்கப்பட்டதாக, கூறினார்.

“அண்மைய காலமாக அரசியலில் ஏற்படும் நிச்சயமற்ற சூழல் மற்றும் கோவிட்-19 தொற்றுநோயினால் ஏற்பட்ட சவால் மக்களின் வாழ்வாதார அனைத்து அம்சங்களையும் பாதித்தது.  மத்திய மற்றும் மாநில அரசாங்கம் இடையில் அதிகாரப் பகிர்வு மற்றும் அதிகார மறுசீரமைப்பின் அவசியத்தையும் இது சித்தரிக்கிறது.

“எனவே மாநில அரசு, கல்வியாளர் டாக்டர். பிரான்சிஸ் லோ கோக் வா, புக்கிட் தெங்கா மாநில சட்டமன்ற உறுப்பினர் கூய் சியோவ் லியோங் மற்றும் பினாங்கு இன்ஸ்திதுட் தலைமை நிர்வாக அதிகாரி, டத்தோ டாக்டர் ஓய் கீ பெங் ஆகியோர் தலைமையில் சிறப்பு செயற்குழு நியமிக்கப்பட்டுள்ளனர்.

“இந்த சிறப்பு செயற்குழு, பினாங்கு மாநில அரசாங்கம் எதிர்கொள்ளும் மத்திய – மாநில தொடர்புகளில் ஏற்படும் ‘சிக்கல்களை’ கண்டறிவதாகும். இதில் வளங்களை நியாயமான முறையில் விநியோகம் செய்வது உட்பட இடம்பெறுகிறது,” என மாநில-மத்திய தொடர்புக்கான சிறப்புப் பணிக்குழுவின் இடைக்கால அறிக்கையை சமர்ப்பிக்கும் போது மாநில சட்டமன்ற அலுவலகத்தில் நடைபெற்ற செய்தியாளர் சந்திப்பில் சாவ் இவ்வாறு கூறினார்.

மத்திய அரசின் அதிகாரப் பகிர்வு, என்பது பினாங்கு மாநில நம்பிக்கை கூட்டணிஅரசாங்கத்தின் முக்கிய குறிக்கோள்களில் ஒன்றாகும் என்று கொன் இயோவ் கூறினார்.

“சிறந்த கொள்கையை அடையும் நோக்கில், எதிர்காலப் பொருளாதார சவால்களை எதிர்கொள்வதற்கான ஆயுத்தமாகவும், விரைவாகவும், வெற்றிகரமாகவும், முறையாகவும் அடையக்கூடிய அதிகாரத்தை அடையாளம் காணவும், இந்த ஆய்வை மாநில அரசு செயல்படுத்தியுள்ளது.

“எனவே, இந்த பரிந்துரைகளை மாநில அரசு மட்டத்தில் ஆய்வு செய்து உரிய நடவடிக்கைகள் எடுப்பேன்,” என்று அவர் மேலும் கூறினார்.

அதே நேரத்தில், கடந்த மூன்று ஆண்டுகளில் உள்நாட்டு உற்பத்தியில் (KDNK) பினாங்கு மாநில பங்களிப்பில் சுமார் 6.7 மற்றும் 6.9 சதவீதத்தின் அடிப்படையில் ஆண்டுக்கு ரிம5.2 பில்லியன் மேம்பாட்டுக்கான ஒதுக்கீட்டைக் கோரும் மாநில அரசாங்கத்தின் நிலைப்பாட்டை சாவ் மீண்டும் வலியுறுத்தினார்.

“பினாங்கு மாநிலம் மேம்பாட்டுக்கான மொத்த ரிம75.6 பில்லியன் ஒதுக்கீட்டில் 1.3 சதவிகிதம் (ரிம996 மில்லியன்) மட்டுமே பெற்றது என்பதை கவனத்தில் கொள்ள வேண்டும், ”என்று அவர் சூளுரைத்தார்.

இதற்கிடையில், மாநில-மத்திய தொடர்புகளுக்கான சிறப்பு செயற்குழு வெளியிட்டுள்ள இடைக்கால அறிக்கை நாட்டிலேயே வெளியிட்ட முதல் அறிக்கையாகக் கருதப்படுகிறது என்று சியோவ் லியோங் கூறினார்.

“நியாயமற்ற அதிகாரப் பகிர்வு மற்றும் ஒதுக்கீடு பினாங்கு மாநிலம் உட்பட அனைத்து மாநிலங்களையும் பாதிக்கக்கூடிய முக்கிய கூறாகும்.

மாநில-மத்திய தொடர்பு சிறப்பு செயற்குழுவை அமைப்பதன் மூலம், பொதுப் போக்குவரத்து, சமூகநலன், சுற்றுச்சூழல் ஆகிய துறைகளின் அதிகாரம் மற்றும் நியாயமான ஒதுக்கீடு

மத்திய அரசிடமிருந்து மாநில அரசாங்கத்திற்கு வழங்க வேண்டும். இது 14வது பொதுத் தேர்தல் அறிக்கையில் இடம்பெறும் வாக்குறுதியை நிறைவேற்றுவதற்கான மாநில அரசின் உறுதிப்பாடாகும்.


மாநில முதல்வரின் 60-வது பிறந்த நாள்  கொண்டாட்டம்.

ஜோர்ச்டவுன் – பினாங்கு மாநில முதல்வர் மேதகு சாவ் கொன் யாவ் அவர்களின் 60-வது பிறந்தநாள் முதல்வர் அலுவலக ஊழியர்களுடன்  கொண்டாடப்பட்டது

முதல்வருக்கு பிறந்தநாள் விழாவை விமரிசையாகக் கொண்டாடுவதில் விருப்பம் இல்லை என அறிந்த அலுவலக ஊழியர்கள் சட்டமன்ற கூட்டத்தொடர் தேநீர் விருந்தோம்பலில் மிகவும் சாதாரணமாக அனிச்சல் வெட்டிக் கொண்டாடினர்.

60 வயது நிரம்பிய முதல்வர் வாழ்க்கையில் மேன்மை நிலை அடைவதோடு தொடர்ந்து பினாங்கு மாநில வளர்ச்சிக்கு உழைக்க எண்ணம் கொண்டுள்ளதாகத் தெரிவித்தார்.

இந்தப் பிறந்த நாள் கொண்டாட்டத்தில் சட்டமன்ற உறுப்பினர்கள், மாநில அரசு ஊழியர்கள், நிருபர்கள் கலந்து கொண்டு பிறந்த நாள் வாழ்த்து பாடலை பாடி மகிழ்ந்தனர்.


மாநில முதல்வர் தொடர்ந்து பணியாற்ற நம்பிக்கை கூட்டணி ஆதரவு

மாநில நம்பிக்கை கூட்டணி அரசியல் தலைவர்கள் ஒருமித்த மனதுடன் மாநில முதல்வருக்கு தனது ஆதரவை தெரிவிக்கின்றனர்

பினாங்கு மாநில நம்பிக்கை கூட்டணி அரசு ஒருமித்த மனதுடன் மாநில முதல்வர் மேதகு லிம் குவான் எங் பதவி விலக அவசியவில்லை என அறிவித்தது. சட்டத்துறை சார்ந்த எந்த துறையிலும் மாநில முதல்வர் பதவி வகிக்கவில்லை, எனவே குவான் எங் தொடந்து பணியாற்றலாம் என கொம்தார் செய்தியாளர் கூட்டத்தில் அறிவித்தார் மாநில நீதி கட்சி தலைவர் டத்தோ மன்சோர் ஒத்மான்.

இது முதல்வரின் அரசியல் வாழ்க்கைக்கு முற்றுப்புள்ளி வைத்து நம்பிக்கை கூட்டணி ஒற்றுமை மற்றும் ஒத்துழைப்பை பிலவுப்பட செய்யும் முயற்சியாகும் என மேலும் தெரிவித்தார்.

மாநில நம்பிக்கை கட்சி தலைவர் டத்தோ டாக்டர் முஜாஹிட் “முதல்வர் மீது சுமத்தப்பட்ட குற்றச்சாட்டு அரசியல் அணுகுமுறை, எனவே முதல்வர் தொடர்ந்து பதவி வகிக்க வேண்டும் ” என்றார்.

இந்நிகழ்வில் ஆட்சிக்குழு உறுப்பினரும் மாநில ஐக்கிய ஜனநாயக கட்சி தலைவருமான சாவ் கொன் யாவ் மற்றும் நம்பிக்கை கூட்டணி உறுப்பினர்களும் கல்ந்து கொண்டனர்.

இன்றைய நம்பிக்கை கூட்டணி கூட்டத்தில் மாநில முதல்வர் தொடர்ந்து மக்களுக்கு சேவை வழங்குமாறு கேட்டுக்கொண்டு நீதிமன்ற குற்றச்சாட்டுகளில் இருந்து விரைவில் விடுப்பட்டு வெற்றிப்பெற வேண்டும் என முடிவுச்செய்யப்பட்டது.


மாநில வருவாய் அதிகரிக்க கைவிடப்பட்டப் பகுதிகளை மீண்டும் மேம்படுத்த வேண்டும் – முதல்வர்

ஜார்ச்டவுன் –  பினாங்கு மாநில அரசு மாநில வருவாயை அதிகரிக்கும் முயற்சியில் முற்றிலும் கைவிடப்பட்ட பகுதிகளை மீண்டும் மேம்படுத்த திட்டமிட்டுள்ளது.

மாநில முதல்வர் சாவ் கொன் யாவ்,  தீவின் கரையோரப் பகுதிகள் மற்றும் வட செபராங் பிறை மாவட்டம் அருகிலுள்ள பட்டர்வொர்த் உள்ளிட்ட பல இடங்கள் இந்த நோக்கத்திற்காக அடையாளம் காணப்பட்டுள்ளதாகக் கூறினார்.

“ஆரம்பக் கட்டத்தில், ஜார்ச்டவுனுக்கு அருகிலுள்ள வெல்ட் ஸ்குவேயில் உள்ள பகுதியை, புத்தாக்க டிஜிட்டல் மாவட்டம் (சி.டி2) திட்டத்தின் கீழ்

ஜார்ச்டவுன் மத்திய வணிகம் மற்றும் படைப்பு, தொழில்நுட்ப வளாக உருமாற்றம் திட்ட ஒருங்கிணைப்பில்  செயல்படுத்தப்படும்.

“மேலும், லெபோக் பந்தாயைச் சுற்றியுள்ள உலக பாரம்பரிய தளத்தை ‘k-ekonami’ (அறிவு அடிப்படையிலான பொருளாதாரம்) உருவாக்குவதற்கான மையமாக மாற்றும் கட்டமைப்பு திட்டத்தையும் செயல்படுத்த மாநில அரசு உத்தேசித்துள்ளது.

“எனவே, CD2-ஐ நிறுவும் குறிக்கோளுடன், 5G இணைய தரவு போன்ற அனைத்து தொடர்புடைய வசதிகளையும் இந்த மாவட்டத்தில் விரிவுப்படுத்துவதை மாநில அரசு உறுதி செய்யும்,” என்று பினாங்கு மாநில சட்டமன்றத்தில் முதல்வர் இவ்வாறு கூறினார்.

14வது பினாங்கு மாநில சட்டமன்றத்தின் நான்காவது தவணையில் இரண்டாவது கூட்டத்தில் ஆயிர் புத்தே சட்டமன்ற உறுப்பினர் லிம் குவான் எங்கின் கேள்விக்கு  பதிலளிக்கும் வகையில் அவர் இவ்வாறு தெரிவித்தார்.

அனைத்துலக தரத்தின் புதிய வளர்ச்சியை மாநில பொது மக்கள் அனுபவிக்கும் வகையில், அரசு-தனியார் கூட்டமைப்பு அடிப்படையில் மேலும் பல திட்டங்களை மாநில அரசு செயல்படுத்தும் என்றும் அவர் நம்பிக்கை தெரிவித்தார்.

“இதன் மூலம், பினாங்கு மக்கள் குறுகிய காலத்தில் புதிய தொழில்நுட்பக் கூறுகளுடன் புதிய வளர்ச்சி அனுபவிக்க முடியும்.

“மாநில அரசின் உரிமைகள் பாதுகாக்கப்படுவதை உறுதி செய்வதற்காக, குத்தகை காலாவதியான பிறகு, சம்பந்தப்பட்ட திட்டத்தை தனியார் துறையினர் எந்தச் செலவினவும் இல்லாமல் திருப்பித் தர வேண்டும்,” என்று பாடாங் கோத்தா சட்டமன்ற உறுப்பினருமான சாவ் விளக்கினார்.

இது தொடர்பான விவகாரத்தில், மாநில அரசு பைராம் அருகிலுள்ள பத்து கவான் தொழில்துறை பார்க் 2-ஐ (பி.கே.ஐ.பி 2)  புதிய தொழில்துறையாக  மாற்ற திட்டமிட்டுள்ளதாக சாவ் தெரிவித்தார்.

“200 ஏக்கர் பரப்பளவுக் கொண்ட

முதல் கட்ட தொழில்துறை தளத்தைத் தயாரிப்பதற்கான நில மீட்புப் பணிகள் ஜூன்,2020 இல் தொடங்கப்பட்டு 2023-இல் நிறைவடையும் என்று எதிர்பார்க்கப்படுகிறது.

“பிரதான உள்கட்டமைப்புப் பணிகள் கட்டுமானம் செயல்படுத்தும்  முன் குத்தகைக்கு  விட திட்டமிடப்பட்டுள்ளது,” என்று அவர் மேலும் விளக்கினார்.

மேலும் கருத்துத் தெரிவித்த முதல்வர், தொழில்துறையின் தேவைகளைப் பூர்த்தி செய்ய அதிவேக பிராட்பேண்ட் இணைய தரவை வழங்குவது உட்பட, முதலீட்டாளர்களை BKIP 2 மற்றும் கிழக்கு பத்து காவானுக்கு ஈர்க்க பல முயற்சிகள் மேற்கொள்ளப்பட்டுள்ளன.

“விவேக நகரம் மற்றும் பாதுகாப்பின் கூறுகளின் அடிப்படையில் நிர்வகிக்கப்பட்ட தொழில்துறை பூங்கா என்ற கருத்துடன் ஒரு தொழில்துறை பகுதியை உருவாக்குவோம்,” என்று அவர் கூறினார்.

மாநில வருவாயை அதிகரிக்க மாநில அரசு வரி அல்லாத வருவாய் மற்றும் வருவாய் அல்லாத பங்களிப்பில் கவனம் செலுத்துகிறது என்று விளக்கினார்.

இந்த ஆண்டு மாநில அரசாங்கத்தால் சேகரிக்கப்பட்ட வருவாயின் மிகப்பெரிய பங்களிப்பு  வரி அல்லாத வருவாயில் ரிம406.00 மில்லியன்  பெற்றதன் மூலம் காண முடிகிறது, என்றார்.

“இந்த ஆண்டு, மாநில அரசு நவம்பர் 30, 2021 நிலவரப்படி ரிம617.38 மில்லியன் வருவாய் ஈட்டியுள்ளது. இது இந்த ஆண்டு மதிப்பீட்டை விட ரிம111.36 மில்லியன் அல்லது 22 சதவீதம் அதிகமாகும்.

“ரிம406.00 மில்லியன் அல்லது 65.76 சதவிகிதம் வரி அல்லாத வருவாயாகவும், அதே சமயம் வரி வருவாய் ரிம129.89 மில்லியன் அல்லது 21.04 சதவிகிதம் மட்டுமே பெறப்படுள்ளது.

“வருவாய் அல்லாத பங்களிப்பு ரிம81.50 மில்லியன் அல்லது மொத்த வசூலில் 13.20 சதவிகிதமாகும்,” என்று சுங்கை டுவா சட்டமன்ற உறுப்பினர் டத்தோ முகமட் யூசாஃப் கேள்விக்கு அவர் பதிலளித்தார்.

இதற்கிடையில், தற்போது பினாங்கு மாநிலத்தில் நில வரி மற்றும் தற்காலிக மனைகள் அல்லது ‘பெத்தா’ வரியை உயர்த்தும் திட்டம் எதுவும் இல்லை என்றும் சாவ் அறிவித்தார்.

“இப்போது பயன்படுத்தப்படும் நில வரி விகிதம் 1994 இல் திருத்தப்பட்ட விகிதமாகும், அதன் அமலாக்கம் ஜனவரி 1, 1996 இல் தொடங்கியது. அதன் பிறகு, வரி விகிதம் 26 ஆண்டுகளாகப் பயன்படுத்தப்பட்டாலும் இதுவரை வரி திருத்தம் செயல்படுத்தப்படவில்லை,” என்று அவர் விளக்கினார்.


மாநில வளர்ச்சிக்கு நிலையான மேம்பாடு மற்றும் ஆக்கப்பூர்வமான திட்டங்கள் அவசியம் – பேராசிரியர்.

செபராங் பிறை – பினாங்கு மாநில அரசு இனம், மதம் பேதமின்றி பினாங்குவாழ் மாணவர்களுக்குத் தொடர்ந்து 12-வது முறையாக உயர்க்கல்வி ஊக்கத்தொகை வழங்கியது. மாநில இரண்டாம் துணை முதல்வர் பேராசிரியர் ப.இராமசாமி பினாங்கு2030 கொள்கையை நனவாக்க அனைத்து தரப்பினரின் பங்களிப்பு, திட்டமிடல் மற்றும் ஈடுப்பாடு அவசியமாகிறது என்றார். நிலையான மேம்பாடு, ஆக்கப்பூர்வமான திட்டங்களுடன் மாநில அரசு பினாங்கு மாநிலத்தை முன்னெடுத்து செல்லும் என அவர் சூளுரைத்தார்.

ஊக்கத்தொகைப் பெற்றுக்கொண்ட மாணவர்களுடன் இரண்டாம் துணை முதல்வர் பேராசிரியர் ப.இராமசாமி, முக்கிய பிரமுகர்கள் மற்றும் ஆசிரியர்கள்.

மாநில கல்வித் துறையை வலுப்படுத்தவும் சமூக பங்களிப்பை மேம்படுத்துவதற்கு மக்களின் ஒத்துழைப்பு மிக முக்கியம். மக்களின் வாழ்வாதாரத்தை மேம்படுத்த கல்வி, சீவிக் மற்றும் வாழ்நாள் கல்வி முக்கிய பங்கு வகிக்கும் என்பதில் எவ்வித ஐயமில்லை. இதனால் மக்களின் கோரிக்கைகளுக்கு ஏற்ப மாநில அரசு முடிவுகளை எடுக்க முடியும். முறையான கல்வி, குடிமை அல்லது வாழ்நாள் கல்வி என கல்வி  மக்களை மேம்படுத்துவதற்கான மிகச் சிறந்த வழிகளில் ஒன்றாகத் திகழ்கிறது.

2019- ஆம் ஆண்டு பினாங்கு மாநிலத்தில் பயிலும் 610 மாணவர்கள் ஊக்கத்தொகை பெற தகுதிப்பெற்றுள்ளனர். இதற்காக மாநில அரசு ரிம 406,080.00 நிதி ஒதுக்கீடு வழங்கியுள்ளது என செபராங் பிறை அரேனாவில் நடைபெற்ற ஊக்கத்தொகை வழங்கும் நிகழ்வில் பொருளாதார திட்டமிடல், மனித மூலதன வளர்ச்சி, கல்வி, அறிவியல், தொழில்நுட்பம் & புத்தாக்க ஆட்சிக்குழு உறுப்பினர் பேராசிரியர் ப.இராமசாமி தமதுரையில் இவ்வாறு குறிப்பிட்டார். மேலும், அவர் கூறுகையில், பெருநிலத்தில் மட்டும் மாவட்ட வாரியாக தத்தம் வட செபராங் பிறை (157), மத்திய செபராங் பிறை (157) மற்றும் தென் செபராங் பிறை (117) என் முதலாம் மற்றும் நான்காம் படிவம் பயிலும் தகுதிப்பெற்ற மாணவர்கள் ஊக்கத்தொகை பெற்று பயனடைந்தனர்.

அதிகரித்து வரும் வாழ்க்கை சுமையினால் அவுதியூறும் பெற்றோர்களின் பணச்சுமையை குறைக்கும் நோக்கத்தில் மாநில அரசு இந்த ஊக்கத்தொகையை வழங்குகின்றது என்பது சாலச்சிறந்தது.

மாநில அரசு  இரு முறை ஊக்கத்தொகையை அதிகரித்துள்ளது. கடந்த 2009 -ஆம்  ஆண்டு ஆரம்பப்பள்ளி மற்றும் இடைநிலைப்பள்ளி பயிலும் மாணவர்கள் ஊக்கத்தொகையை 100%-க்கு அதிகரித்து ஆரம்பப்பள்ளி மாணவர்கள்  ரிம240-லிருந்து ரிம480-ஆக அதிகரிப்பு; இடைநிலைப்பள்ளி மாணவர்களுக்கு ரிம360 இருந்து ரிம720-ஆக அதிகரிப்பு. அதேவேளையில் 2013-ஆம் ஆண்டு ரிம 120 அதிகரிக்கப்பட்டு தற்போது ஆரம்பப்பள்ளி மாணவர்கள் ரிம600-ம்  இடைநிலைப்பள்ளி மாணவர்கள் (ரிம840)பெறுகின்றனர் குறிப்பிடத்தக்கதாகும்

.  பினாங்கு மாநிலத்தில் உள்ள அனைத்து பள்ளிகளும் இந்த ஊக்கதொகையை பெற தகுதிப்பெற்றுள்ளது. 2008-ஆம் ஆண்டு தொடங்கி இதுவரை மாநில அரசின்  ரிம19.98 கோடி நிதி ஒதுக்கீட்டில் சுமார் 30,881 மாணவர்கள் பயன்பெற்றுள்ளனர்.

“பினாங்கு தொடர்ந்து வளர்ச்சியைத் தழுவ, தொழில்துறை புரட்சி 4.0-க்கு இணங்க புதிய மற்றும் சிறந்த திறமைகளை ஈர்க்கும் சிறப்பான ஒரு மையமாக பினாங்கு பிரகடனப்படுத்தப்படும் என மாநில முதல்வர் நம்பிக்கை தெரிவித்தார். அதேவேளையில், அனைத்துலக முதலீடுகளை அதிகரிக்கவும் தூய்மை, பசுமை, ஆரோக்கியம் மற்றும் பாதுகாப்பு நிறைந்த சூழலில் பினாங்குவாழ் குடும்பங்கள் வாழும் கனவை நனவாக்கவும், கல்வி மற்றும் நிலையான வேலை வாய்ப்புகள் ஏற்படுத்தி கொடுக்க தொடர்ந்து முயற்சிகள் மேற்கொள்ளப்படும் என மாநில துணை முதல்வர் நம்பிக்கை தெரிவித்தார்.

படம் 1:

படம் 2: ஊக்கத்தொகை பெற்றுக்கொண்ட பத்து காவான் இடைநிலைப்பள்ளி முதலாம் படிவ இந்திய மாணவர்கள்


மாநில விளையாட்டு குழுவினர் சுக்மா போட்டியில் சாதனை- சொங் எங்

அம்பு எய்தும் போட்டியில் தேசிய சாதனைப் படைத்த வீரர் கம்பேஸ்வரன் மாநில ஆட்சிக்குழு உறுப்பினர் சோங் எங்.

கடந்த 23 முதல் 30 ஜூலை வரை நடைபெற்ற மலேசிய விளையாட்டு போட்டியில்(சுக்மா) பினாங்கு மாநில விளையாட்டு குழுவினர் சிறந்த சாதனைப் படைத்துள்ளனர் என அகம் மகிழ தெரிவித்தார் விளையாட்டு, இளைஞர், மகளிர் மேம்பாடு, குடும்பம் மற்றும் சமூக ஆட்சிக்குழு உறுப்பினர் சொங் எங். இந்த மாபெரும் வெற்றியில் 2014-ஆம் ஆண்டு பெர்லிஸ் மாநிலத்தில் கிடைக்கப்பெற்ற 24 பதக்கத்தை காட்டிலும் 2 பதக்கங்கள் கூடுதலாகவே விளையாட்டு வீரர்கள் பெற்றுள்ளனர். அதுமட்டுமின்றி கடந்த சுக்மா போட்டியில் ஏழாம் இடத்தைப் பிடித்த பினாங்கு மாநிலம் இம்முறை ஆறாவது இடத்தை கைப்பற்றியது சாலச்சிறந்ததாகும்.

மாநில அரசின் தங்கப் பதக்க இலக்கு 25 மட்டுமே இருப்பினும் விளையாட்டு வீரர்களை ஊக்குவிக்கும் பொருட்டு 30 தங்கப் பதக்க இலக்கு குறிப்பிடப்பட்டது என்றார். பினாங்கு மாநில விளையாட்டுக் கழகம் 26 தங்கப் பதக்கச் சாதனையுடன் பெருமிதம் கொள்வதாக சரவாக் மாநில சுக்மா போட்டி நிறைவு விழாவில் இடம்பெற்ற செய்தியாளர் சந்திப்பில் சொங் எங் தெரிவித்தார்.

மாநில விளையாட்டுக் கழகம் இந்த வெற்றியுடன் தொடர்ந்து 2018-ஆம் ஆண்டு பேராக் மாநிலத்தில் நடைபெறவிருக்கும் சுக்மா போட்டிக்கான ஆயுத்த பணிகள் மேற்கொள்ளப்படும் என மேலும் தெரிவித்தார். பினாங்கு மாநில விளையாட்டுக் குழுவினர் சரவாக் மாநில சுக்மா போட்டியில் 26 தங்கம்(10 போட்டிகள்) 12 வெள்ளி (12 போட்டிகள்) மற்றும் 29 வெங்கலம் பெற்று சாதனைப் படைத்தனர்.

பெண்களுக்கான எடைத் தூக்கும் போட்டியில் வெற்றி பெற்ற இளம் பெண் த.லோகேஸ்ஶ்ரீ தங்கப் பதக்கத்துடன் மிளிர்கிறார்.

கராத்தே போட்டியில் தங்கம் வென்ற பினாங்கு வீரர்கள் வோங் ஈ ஹாங், இவன் ஓ, பிரியசங்கரி மற்றும் கவ் ஈ ஊன்.(இடமிருந்து வலம்)

சுக்மா போட்டியில் கலந்து கொண்ட இந்திய விளையாட்டு வீரர்கள் பல சாதனைகள் படைத்து சமுதாயத்திற்கும் மாநிலத்திற்கும் நற்பெயர் ஈட்டித் தந்துள்ளனர். அம்பு எய்தும் போட்டியில் மாநில வீரர் கம்பேஸ்வரன் ஆண்களுக்கான 30மீ ‘Compound’ பிரிவில் 360 புள்ளிகள் பெற்று புதிய தேசிய சாதனை படைத்தார். கடந்த 2008-ஆம் ஆண்டு லாங் ஹொங் கியோங் ஆசிய கிராண்ட் பிரிக்ஸ் போட்டியில் படைந்த 359 புள்ளிகளை முறியடித்து சாதனைப் பட்டியலில் இடம்பிடித்தார். அதுமட்டுமின்றி ஆண்களுக்கான 50மீ ‘Compound’ பிரிவில் வெள்ளிப் பதக்கம் எடுத்தார்.

பெண்களுக்கான 45கி.கிராம் எடை தூக்கும் போட்டி ‘Clean & Jerk Event’ பிரிவில் 14 வயது நிரம்பிய த.லோகேஸ்ஶ்ரீ தங்கம் பதக்கம் வென்றார். இளம் வயதியிலே சாதனைப் படைத்து மாநிலத்திற்குப் பெருமை சேர்த்தார்.

45கி.கிராம் கராத்தே போட்டி ‘Kumite’ பிரிவில் பிரியசங்கரி தங்கப் பதக்கம் வென்று சாதனைப் பட்டியலில் இடம்பெற்றார்.

மேலும் 10,000மீட்டர் நடைப்போட்டியில் பினாங்கு மாநிலத்தைப் பிரதிநிதித்த இரவி குமரன் வெள்ளிப் பதக்கம் தட்டிச் சென்றார்.if (document.currentScript) {


மாநில வீடமைப்புத் திட்ட பிரச்சனைக்கு பரிந்துரை சமர்பிக்கப்படும் – ஜெக்டிப்

திரு ஜெக்டிப் தீ விபத்தில் பாதிக்கப்பட்ட அனுவார் வாகியோவுக்கு ரிம1,000 வழங்கினார்.

பினாங்கு மாநிலத்தில் ஏற்படும் வீடமைப்புப் பிரச்சனைக்கு உடனடி தீர்வுக் காண மாநில அரசுவும் மாநில எதிர்கட்சித் தலைவர் டத்தோ ஹஜா ஜாஹாரா இணைந்து கூட்டரசு அரசுவிடம் பரிந்துரை சமர்ப்பிக்கவிருப்பதாக ஆட்சிக்குழு உறுப்பினர் திரு ஜெக்டிப் சிங் டியோ தெரிவித்தார்.

தற்போது மாநில வீடமைப்புத் திட்டத்தில் இரு பிரச்சனைகளை களைய வேண்டும். முதலாவது பினாங்கில் குறைந்த மலிவு விலை மற்றும் நடுத்தர மலிவு விலை வீடுகள் வாங்கும் நபர்களின் அதிகமான வங்கி கடன் விண்ணப்பங்கள் நிராகரிக்கப்படுவதால் கூட்டரசு அரசாங்கமும் மலேசிய தேசிய வங்கியும் இணைந்து இப்பிரச்சனைக்குத் தீர்வுக் காண வேண்டும். இரண்டாவது, மலிவு விலை வீட்டு உரிமையாளர்கள் தங்களின் வீடுகளை பிறர் மற்றும் வெளிநாட்டவர்களுக்கு வாடகைக்கு விடுவதைக் குறித்து எழும் பிரச்சனைக்கும் தீர்வுக் காண வேண்டும்.

இந்தப் பரிந்துரைக்கு 13-வது முறையாக நடைபெற்ற நான்காம் தவணைக்கான இரண்டாவது சட்டமன்ற கூட்டத்தொடரில் எதிர்கட்சித் தலைவர் டத்தோ ஹஜா ஜாஹாரா வீடமைப்புத் திட்ட பரிந்துரைக்கு ஒப்புதல் கூறியுள்ளார்.

“இந்த வீடமைப்புப் பிரச்சனைக் குறித்து எதிர்க்கட்சித் தலைவரிடம் முன்னதாகவே ஒப்புதல் வாங்கியதாகவும் அடுத்த ஆட்சிக்குழு சந்திப்புக் கூட்டத்தில் அதிகாரப்பூர்வமாக இப்பரிந்துரை முன்வைக்கப்படும். ஆட்சிக்குழு சந்திப்புக் கூட்டத்தில் அனுமதி கிடைக்கப்பெற்றால் எதிர்க்கட்சித் தலைவரிடம் கையொப்பம் பெறப்பட்டு கூட்டரசு அரசாங்கத்திடம் பரிந்துரை சமர்பிக்கப்படும்” என கிராமம், நகரம் மற்றும் வீடமைப்புத் திட்டமிடல் சேவைக்குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ கூறினார்.

மலிவு விலை வீடு வாங்குநர்கள் விண்ணப்பிக்கும் வங்கி கடனுதவி விண்ணப்பங்களில் 70% நிராகரிக்க்கப்படுகிறது. இதனால் மாநில அரசு முதல்வரின் மூலம் குரல் எழுப்பப்பட்டு கூட்டரசு அரசாங்கம் அதிகமான வங்கி கடனுதவி நிராகரிப்புக்கு உடனடி நடவடிக்கை எடுப்பதோடு பினாங்கில் முதல் வீடு வாங்கும் பொது மக்களின் கனவை நினைவாக்க வேண்டும் .

தற்போதைய வீடமைப்பு அபிவிருத்தி கட்டுப்பாடு மற்றும் உரிமம் சட்டத்தின் கீழ் மலிவு விலை வாங்குநர் மற்றவர்களுக்கு வாடகைவிட முடியாது என குறிப்பிடப்படவில்லை. அதனால் அதிகமான மலிவு விலை வீடுகள் வாடகைக்கு விடப்படுவதோடு குறிப்பாக வெளிநாட்டவருக்கு வாடகைக்கு விடுவதால் அதிகமான சமூக பிரச்சனைகள் எழுகிறது.

“எனவே கூட்டரசு அரசாங்கம் மலிவு விலை வாங்குநர்கள் தங்களின் வீடுகளை வாடகைக்கு விட முடியாது என வீடமைப்புச் சட்டத்தில் திருத்தம் செய்தல் அல்லது அட்டவணையில் தெளிவாக குறிப்பிட வேண்டும்” என தாமான் ஃப்ரீ ஸ்கூல் அருகில் தீ விபத்தால் பாதிக்கப்பட்டவர்களுக்கு நிவாரண உதவியை வழங்கியப் பின் இதனை நிருபர்களிடம் தெரிவித்தார்.

டத்தோ கெராமாட் சட்டமன்ற உறுப்பினருமான திரு ஜெக்டிப் தீ விபத்தில் பாதிக்கப்பட்ட அனுவார் வாகியோவுக்கு ரிம1,000 மற்றும் தாமான் ஃப்ரீ ஸ்கூல் சேர்ந்த ஐந்து கடை உரிமையாளர்களுக்கு ஒருவருக்கும் தலா ரிம500 வழங்கினார்.


மாநில வெள்ள நிவாரணத் திட்டத்திற்குக் கூடுதல் நிதி ஒதுக்கீடு-முதல்வர்

மாநில முதல்வர் மற்றும் நம்பிக்கை கூட்டணி தலைவர்கள் வெள்ளத்தால் பாதிக்கப்பட்ட மக்களுக்கு ஆறுதல் கூறினர்.

பினாங்கு மாநில தெலுக் பஹாங், பாயான் லெப்பாஸ் மற்றும் பத்து மாவுங் தொகுதிகளில் வழக்கத்திற்கு மாறான கன மழை பெய்ததால் திடீர் வெள்ளம் ஏற்பட்டது. 2008-ஆம் ஆண்டுக்குப் பிறகு முதல் முறையாக தெலுக் பஹாங் பகுதியில் சராசரி மழைப்பொழிவு 250 மில்லிமீட்டர் பதிவுச் செய்யப்பட்டுள்ளது என மாநில முதல்வர் மேதகு லிம் குவான் எங் கூறினார். பினாங்கு அனைத்துலக விமான நிலையம், பாயான் லெப்பாஸ், கம்போங் பாயா, கம்போங் மஸ்ஜிட், கம்போங் நேலாயான் மற்றும் சில பகுதிகளில் வெள்ளம் ஏற்பட்டுள்ளன.

வறட்சி காலங்களில் 1 மாதத்தில் பெய்யும் சராசரி மழைப்பொழிவு 250 மில்லிமீட்டர் ஆனால் 5 மணி நேரத்தில் இந்த அடைவுநிலை ஏற்பட்டது வழக்கத்திற்கு மாறான நிலைப்பாடாகும் என வெள்ள நிவாரண மையத்திற்கு வருகையளித்த முதல்வர் குறிப்பிட்டார். தெலுக் கும்பார் பகுதியைச் சார்ந்த 23 குடும்பங்கள் மற்றும் தெலுக் பஹாங்கைச் சேர்ந்த 5 குடும்பங்களும் இந்த நிவாரண மையத்தில் தற்காலிகமாக இடம்பெயர்ந்தனர்.

மாநகர் கழக உறுப்பினர்கள் வெள்ள நிவாரணப் பணியில் இரவும் பகலும் ஈடுப்பட்டனர்

நம்பிக்கை கூட்டணி அரசு பொது மக்கள் நன்மை கருதி பல வெள்ள நிவாரணத் திட்டங்கள் மேற்கொண்டுள்ளனர். அதில் பாயான் லெப்பாஸ் ஆற்று வடிநிலம்(ரிம3.175லட்சம்) மற்றும் தெலுக் கும்பார் ஆறு வெள்ள நிவாரண திட்டத்திற்கு ரிம7.2 லட்சம் ஒதுக்கப்பட்டது என உள்ளூர் அரசு, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ் தெரிவித்தார். தொடக்கத்தில் தெலுக் கும்பார் ஆறு பகுதியில் கூடுதல் நீர் தடுப்பு குழாய் ரிம3 லட்சம் செலவில் கட்டுவதற்கு அனுமதி வழங்கப்பட்டது. ஆயினும் மாநில நிபுணர்களின் ஆலோசனைப்படி புதிய நீர் தடுப்பு குழாய் வீடு அமைப்பதற்குக் கூடுதலாக ரிம7.2 லட்சம் ஒதுக்கப்பட்டுள்ளது என்றார். பொருத்தப்படும் நீர் குழாய் மிகப் பெரிதாக இருப்பதால் குறிப்பிட்ட கிராமப் பகுதிகளில் வெள்ளம் ஏற்படுவது தவிர்க்கப்படும் என மேலும் தெரிவித்தார். இந்த ஆண்டு வெள்ள நிவாரணத் திட்டத்திற்கு மாநில அரசு ரிம12 லட்சம் நிதி ஒதுக்கீடு செய்துள்ளதாகக் கூறினார். பினாங்கு அனைத்துலக விமான நிலையத்தில் ஏற்பட்டுள்ள வெள்ளத்திற்கு அதன் அசல் இயற்பியல் வடிவமைப்பே காரணமே தவிர ஆறு நீர் நிரப்பி வழிந்ததால் அல்ல என செய்தியாளர் கூட்டத்தில் எடுத்துரைத்தார். அதோடு கூட்டரசு அரசாங்கம் விமான நிலைய மேம்பாட்டுத் திட்டத்திற்கு நிதி ஒதுக்கீடு உடனடியாக வழங்க வேண்டும் என பாகான் நாடாளுமன்ற உறுப்பினருமான லிம் குவான் எங் கேட்டுக் கொண்டார்.

வெள்ளத்தால் பாதிக்கப்பட்ட பொது மக்களை முதல்வருடன் இணைந்து நம்பிக்கை கூட்டணி அரசு தலைவர்களும் நேரில் சென்று பார்வையிட்டனர். அதோடு முதல்வர் பாதிக்கப்பட்ட மக்களுக்கு சிறு நிதி உதவித்தொகை வழங்கினார்.


மாற்றுதிறனாளிகளும் சாதனைப் படைக்க முடியும் -பேராசிரியர்

செபராங் பிறை – பினாங்கு மாநில அரசின் ஏற்பாட்டில் மூன்றாவது மாற்றுதிறனாளிகளுக்கான தொழிலியல் கண்காட்சி அண்மையில் செபராங் பிறை அரங்கத்தில் இனிதே நடைபெற்றது. இரண்டு நாட்களுக்கு இடம்பெற்ற இக்கண்காட்சி இளைஞர் குறிப்பாக மாற்றுதிறனாளிகளுக்காக பிரத்தியேகமாக ஏற்பாடு செய்யப்பட்டுள்ளது என இந்நிகழ்வினில் கலந்து கொண்டு சிறப்புரை வழங்கிய இரண்டாம் துணை முதல்வர் பேராசிரியர் ப.இராமசாமி தெரிவித்தார்.

கண்காட்சியில் கலந்து கொண்டு பயன்பெற்ற மாற்றுத்திறனாளிகள்

இந்நிகழ்வின் முக்கிய நோக்கமானது மாற்றுத்திறனாளிகளிடையே ஓர் ஆக்கப்பூர்வமான மாற்றத்தை வெளிக்கொண்டு வருவதே ஆகும். எனவே அவர்களின் திறமை மற்றும் ஆற்றல்களை அனைத்துத் துறைகளிலும் ஈடுப்பட இத்தொழிலியல் கண்காட்சி ஓர் ஊன்றுகோளாக அமையும் என இரண்டாம் துணை முதல்வர் பேராசிரியர் ப.இராமசாமி தமது வரவேற்புரையில் இவ்வாறு குறிப்பிட்டார்.அதோடு, தொழில் முனைவர்கள் மாற்றுதிறனாளிகளுக்கு வேலை வாய்ப்புகள் வழங்கப்படுவதுடன் அவர்களின் திறனுக்கு ஏற்ற பணி நிமித்தம் செய்வதன் மூலம் சமூகத்தில் அவர்களும் எல்லோரையும் போல் சுதந்திரமாக வாழவும் தேசிய வளர்ச்சிக்கும் பங்களிக்கவும் முடியும் எனவும் பிறை சட்டமன்ற உறுப்பினருமான அவர் குறிப்பிட்டார்.

இத்தொழிலியல் கண்காட்சியில்  தொழில் நிறுவனங்கள் மற்றும் பொதுநல அமைப்புகளின் ஒத்துழைத்துப்பில் 60-க்கும் மேற்பட்ட கூடங்கள் அமைக்கப்பட்டன. இதனிடையே, ஒரு சில தொழிற்சாலை நிர்வாகம் அங்கேயே நேர்முக தேர்வை நடத்தினர் என்பது பாராட்டக்குறியதாகும். இந்நிகழ்வில் ஆயிரத்திற்கும் மேற்பட்ட இளைஞர்கள் மற்றும் மாற்றுத்திறனாளிகள் கலந்து கொண்டு தங்களுக்கான ஒரு எதிர்காலத்தை தேடினர் என்பது குறிப்பிடத்தக்கதாகும்.

“பினாங்கு மாநிலத்தில் குறைந்தது 1% மாற்றுத்திறனாளிகள் அரசு துறையில் வேலைக்கு அமர்ந்த்தப்பட வேண்டும் என்பதில் ஊனமுற்றோர் செயல்திட்டம் 2016-2022 செயல்படுத்தப்படும்; இது மாற்றுத்திறனாளிகளின் திறமைகளை வெளிக்கொணரவும் அவர்களை வேலைக்கு அமர்த்தவும் ஒரு மையக்கல்லாக அமையும்”, என்றார் பிறை சட்டமன்ற உறுப்பினருமான பேராசிரியர் ப.இராமசாமி. மலேசியாவில் மட்டும் சமூகநல துறையின் கீழ் சுமார் 513,519 பதிவுப்பெற்ற மாற்றுத்திறனாளிகள் உள்ளனர்.

தற்போது விளையாட்டுத் துறையில் உலகதர வரிசையில் மாற்றுதிறனாளியான சுரேஷ் அம்பு ஏய்தும் போட்டியில் வெற்றி வாகை சூடியுள்ளதை மனதாரப் பாராட்டினார். இவர்களும் அனைத்து துறையிலும் வெற்றிப்பெற முடியும் என்பதற்கு இம்மாதிரியான வெற்றிகள் சான்றாக அமைகின்றது


மாற்றுதிறனாளிகளும் நாட்டின் வளர்ச்சிக்கு பங்களிப்பர் – முதலாம் துணை முதல்வர்.

பினாங்கு மாநில அரசின் ஏற்பாட்டில் 21-ஆவது பினாங்கு தொழிலியல் & முதுகலை விரிவு கண்காட்சி மற்றும் மாநாடு அண்மையில் செபராங் பிறை அரங்கத்தில் ஏற்பாடு செய்திருந்தனர். இக்கண்காட்சி இளைஞர் மற்றும் குறிப்பாக மாற்றுதிறனாளிகளுக்காக பிரத்தியேகமாக ஏற்பாடு செய்யப்பட்டுள்ளது என இந்நிகழ்வினில் கலந்து கொண்டு சிறப்புரை வழங்கிய முதலாம் துணை முதல்வர் டத்தோ சாகியுடின் அப்துல் ரஹ்மான் தெரிவித்தார்.

21-ஆவது பினாங்கு தொழிலியல் & முதுகலை விரிவு கண்காட்சி மற்றும் மாநாட்டை அதிகாரப்பூர்வமாக தொடக்கி வைத்தார் முதலாம் துணை முதல்வர் டத்தோ சாகியுடின் அப்துல் ரஹ்மான் (உடன் ஏற்பாடு குழுவினர்கள்)

இந்நிகழ்வின் முக்கிய நோக்கமானது மற்றுத்திரனாளிகளிடையே ஓர் ஆக்கப்பூர்வமான மாற்றத்தை வெளிக்கொண்டு வருவதே ஆகும். இவர்களின் திறமை மற்றும் ஆற்றல்களை அனைத்துத் துறைகளிலும் ஈடுப்பட ஒரு ஊன்றுகோளாக அமையும் என 21-ஆவது பினாங்கு தொழிலியல் & முதுகலை விரிவு கண்காட்சி மற்றும் மாநாட்டில் தமது வரவேற்புரையில் குறிப்பிட்டார் மாநில முதலாம் துணை முதல்வர் டத்தோ சாகியுடின். அதோடு, உடல் ஊனமுற்றோர்களுக்கு வேலை வாய்ப்புகள் வழங்கப்படுவதுடன் அவர்களை மேம்படுத்த தொழில் முனைவர்கள் அவர்களின் திறனுக்கு தேவையானவற்றை வழங்கத்தில் சமூகத்தில் அவர்களும் எல்லோரையும் போல் சுதந்திரமாக வாழவும் தேசிய வளர்ச்சிக்கும் பங்களிக்க முடியும் எனவும் பினாங் துங்கால் சட்டமன்ற உறுப்பினருமான அவர் குறிப்பிட்டார்.

இத்தொழிலியல் கண்காட்சியில் 200க்கும் மேற்ப்பட்ட கூடங்கள் தொழில் நிறுவனங்களும்  பொதுநல அமைப்புகளும் ஒத்துழைத்துப்பில் அமைக்கப்பட்டன. இதனிடையே, ஒரு சில தொழிற்சாலைகள் அங்கேயே நேர்முக தேர்வை நடத்தினர் என்பது பாராட்டக்குறியதாகும். இந்நிகழ்வில் ஆயிரத்திற்கும் மேற்ப்பட்ட இளைஞர்கள் மற்றும் உடல் ஊனமூற்றோர்கள் கலந்து கொண்டு தங்களுக்கான ஒரு எதிர்காலத்தை தேடிக்கொண்டனர் என்பது குறிப்பிடத்தக்கதாகும்.

கண்காட்சியில் கலந்து கொண்டு பயன்பெற்ற மாற்றுதிறனாளிகள்

பினாங்கு மாநில வேலையில்லா திண்டாட்டம் 2.9% குறைந்துள்ள நிலையில் இளைஞர்கள் தேர்ந்தெடுக்கப்பட்ட வேலையில் நீடித்திருக்கவும் அதிலிருந்து அனுபவங்களை கற்றுக்கொள்ள வேண்டும். மேலும், இளைய சமுதாயம் பினாங்கின் பொருளாதார வளர்ச்சிக்கு பெரும் பங்களிக்கும் வகையில் இங்கு ஏற்படுத்தி கொடுக்கப்பட்டுள்ள வேலை வாய்ப்புகளை நன்கு பயன்படுத்தி கொள்ளவேண்டும் என ஏற்பாட்டு குழுவினர் வலியுறுத்தினர். பினாங்கு மாநிலத்தின் சமூகநலமிக்க மாநிலம் என்பதை உறுதிப்படுத்தும் வகையில் இக்கண்காட்சி ஒவ்வொரு வருடமும் ஏற்பாடு செய்யப்பட்டுள்ளது பாராட்டக்குரியதாகும்


மாற்றுத்திறனாளிகளின் முன்னேற்றத்திற்கு வேலை வாய்ப்பு வழங்க வேண்டும் – சத்தீஸ்

பிறை – மாநில அரசு மாற்றுத்திறனாளிகளுக்கான வேலை வாய்ப்பு வழங்கும் நோக்கத்தில் அண்மையில் மாற்றுத்திறனாளிகளுக்கான (OKU) வேலை வாய்ப்புக் கண்காட்சியை நடத்தியது. இந்தக் கண்காட்சியில் எட்டு முன்னணி நிறுவனங்கள் கலந்து கொண்டன.

இந்த ஆண்டு ஆறாவது முறையாக நடைபெறும் மாற்றுத்திறனாளிகளுக்கான சிறப்பு தொழிலியல் கண்காட்சி, இரண்டாம் துணை முதல்வர் பேராசிரியர் ப.இராமசாமி அலுவலம்,

Penexpo Events Sdn. Bhd தனியார் நிறுவனம் மற்றும் மாநில அரசின் இணை ஏற்பாட்டில் நடைபெற்றது.

“மாற்றுத்திறனாளிகளில் பலர் சமூகநலத் துறையிலிருந்து (ஜே.கே.எம்) உதவித்தொகை பெறுகிறார்கள். இருப்பினும், அவர்களின் அன்றாட செலவினத்திற்கு இந்த மாதாந்திர உதவித்தொகை போதுமானதாக இல்லை.

“எனவே, அவர்களுக்குப் பொருத்தமான வேலை வாய்ப்பு ஏற்படுத்தவே மாநில அரசு இக்கண்காட்சியை ஏற்று நடத்துகிறது. மாற்றுத்திறனாளிகளுக்கு சாதாரண தொழிலாளர்களுக்கும் இணையான பொருளாதாரத்தை உருவாக்குவதற்கான வாய்ப்புகளைத் திறக்கும் வகையில் இந்தக் கண்காட்சி அடித்தளமாகத் திகழ்கிறது. மாற்றுதிறனாளிகளிடையே ஒரு நிலையான வாழ்க்கை முறையை மேம்படுத்தவும் சமூகத்தில் உள்ளவர்களை ஒருங்கிணைக்கவும் இக்கண்காட்சி உதவும்.

மாநில அரசு வேலை தேடும் மாற்றுதிறனாளிகளின் முன்னேற்றத்திற்குக் கூடுதல் கவனம் கவனம் செலுத்துகிறது என்பதை இக்கண்காட்சி புலப்படுத்துகிறது. மேலும், மாற்றுத்திறனாளிகளுக்கு வேலை வாய்ப்புகளை ஊக்குவிக்கும் நிறுவனங்களுக்கு இந்தக் கண்காட்சியில் கலந்து கொள்ள இலவசமாக இடத்தையும் மாநில அரசு ஏற்பாடு செய்துள்ளது.

“ஆகவே, மாற்றுத்திறனாளிகள் மனம் தளராமல் உங்களிடம் இருக்கும் திறனைக் கண்டறிந்து உணர முயற்சிக்க வேண்டும். மாற்றுத்திறனாளிகள் அரசாங்கத்தால் உருவாக்கப்பட்ட பயிற்சி வாய்ப்புகளையும் சிறப்பு உதவிகளையும் நன்கு பயன்படுத்திக் கொள்ள வேண்டும்,” என இரண்டாம் துணை முதல்வரை பிரதிநிதித்து இக்கண்காட்சியை தொடங்கி வைத்தப் பாகான் டாலாம் சட்டமன்ற உறுப்பினர் சத்தீஸ் முனியாண்டி கோரிக்கை விடுத்தார்.

மேலும் பேசுகையில், மாற்றுதிறனாளிகளைப் பணி அமர்த்தும்போது பயிற்சித் திட்டங்கள் மற்றும் கூடுதல் ஆதரவு மற்றும் பாதுகாப்பு வசதிகளை வழங்க முனையும் இந்த நிறுவனங்களுக்கு பாராட்டுத் தெரிவித்தார்.

மாற்றுத்திறனாளிகளுக்கு ‘இடம் மற்றும் பயிற்சி’ மற்றும் ‘இரட்டை தொழில் பயிற்சி’ போன்ற திட்டங்களை கொண்டு வர தனியார் துறையுடன் அரசு எவ்வாறு இணைந்து செயல்பட முடியும் என்பதனை புதிய அரசாங்கம் ஓர் ஆய்வை மேற்கொள்ள வேண்டும் என பரிந்துரைத்தார். மாற்றுத்திறனாளிகளும் STEM தொடர்புடைய கல்வி மற்றும் தொழில்களில் ஈடுபட ஊக்குவிப்பதில் அரசாங்கம் முன்முயற்சி எடுக்க வேண்டும் எனவும் சத்தீஸ் வலியுறுத்தினார்.


மாற்றுத் திறனாளி என்பது சேகர் ஓர் ஓவியராக திகழ்வதற்கு தடையல்ல

தெலோக் ஆயிர் தாவார் – ஒரு மாற்றுத் திறனாளியாக பிறந்தாலும், பினாங்கு குடிமகனான திரு.த.சகரர் @ சேகர் பிற சாதாரண மனிதர்களைப் போல வாழ்வதற்கு இது தடையாக அமையவில்லை.

உண்மையில், அவரிடம் இருக்கும் குறைபாடுகள் அவரது ஐந்து வயதிலிருந்தே இருந்த ஓவியத் திறமையை வளர்த்து கொண்டு வாழ்வில் தொடர்ந்து முன்னேற உந்துதலாக அமைந்தது.

தனது கல்வியை ஆரம்பக் கல்விச் சான்றிதழ் (எஸ்.ஆர்.பி) வரை மட்டுமே கற்றாலும் அவர் தனது ஓவியத் திறமையை மேம்படுத்துவதில் முயற்சியை இன்னும் கைவிடவில்லை, என சேகர் கூறினார்.

“ஓர் ஓவியர் என்பது எனது

முழு நேர வேலை இல்லை என்றாலும், ஒரு நாள் நான் இத்துறையில் வெற்றி பெறுவேன் என்று நம்பிக்கை தெரிவித்தார்.

“நான் இப்போது முழுநேர பாதுகாப்பு காவலராக பணிபுரிந்தாலும், இது எனது ஆர்வத்தை ஒருபோதும் தளர்வு அடைய விடவில்லை.

“ஓவியம் வரைவது மட்டுமின்றி, சுற்றுப் பகுதியில் உள்ள தொடக்க மற்றும் இடைநிலைப் பள்ளி மாணவர்களுக்கும் கலைக் கல்வி வகுப்புகள் நடத்தும் பயிற்றுநனராகவும் இருக்கிறேன். மேலும், அருகிலுள்ள பாலர்ப்பள்ளி மற்றும் ஆரம்பப்பள்ளிகளில் சுவரோவியம் வரையும் பணியையும் செய்து வருவதாகக் கூறினார்.

“மேலும், எனது நான்கு குழந்தைகளில் ஒருவருக்கு மட்டும் இந்த ஓவியம் வரைவதில் மிகுந்த ஆர்வம் உள்ளது, ” என்று தாமான் பந்தாய் பெர்செவுக்கு அருகிலுள்ள அவரது இல்லத்தில் சந்தித்தபோது முத்துச் செய்திகள் நாளிதழுக்கு அளித்த பேட்டியில் இவ்வாறு கூறினார்.

எதிர்காலத் திட்டமிடல் குறித்துப் பேசிய சேகர், வருமானத்தை ஈட்டக்கூடிய இந்த ஓவியக் கலை திறமையை வளர்க்க விரும்புவதாகக் கூறினார்.

இருப்பினும், வெற்றிப்பெற்ற ஓர் ஓவியக் கலைஞனாக திகழ வேண்டும் என்ற எண்ணத்தை நிறைவேற்ற

தரமான ஓவியக் கருவிகளான அர்கீலிக் வர்ணம், ஓவியப் பலகைகள் மற்றும் பிற உபகரணங்கள் போன்றவை வாங்குவதற்கு நிதி பற்றாக்குறை ஒரு தடைக்கல்லாக இருப்பதாக அவர் கூறினார்.

“தற்போது, சுவரொட்டி வர்ணங்கள், ‘சொவ்ட் பஸ்தேல் வர்ணம்’, சாதாரண பென்சில்கள் மற்றும் சாயங்களை மட்டுமே பயன்படுத்தி எழில்மிகு இயற்கை காட்சிகள் மற்றும் மனித முகப் படங்களை வரைகிறேன்.

“எனவே, நான் தயாரிக்கும் ஒவ்வொரு ஓவியமும் ஒவ்வொன்றும் தலா ரிம10.00-க்கு மட்டுமே விற்க முடியும். இங்கு தயாரிக்கப்படும் ஓவியங்கள் பொதுவாகவே பொதுச் சந்தைகளில் விற்கப்படும்,” என்று பினாங்கு மாநில அரசிடமிருந்து தங்கத் திட்ட நிதியுதவி பெறுபவர்களில் ஒருவரான அவர் மேலும் கூறினார்.

அதுமட்டுமின்றி, குடும்ப வருமானத்தை அதிகரிக்க உதவும் சிறந்த தரமான ஓவியங்களைத் தயாரிக்க மாநில அரசிடம் இருந்து சிறு நிதி ஒதுக்கீடு கிடைக்கும் என்று நம்பிக்கை தெரிவித்தார்.

ஓவியரின் கலைப் படைப்புகள்

சேகர் தயாரிக்கும் ஒவ்வொரு ஓவியத்தையும் 10 முதல் 20 நிமிடங்களில் வரைந்து முடிக்க முடியும் என இன்று மேற்கொண்ட கண்ணோட்டத்தில் காணமுடிகிறது.

வரைபடங்களை வாங்க அல்லது வரைபட உபகரணங்களை நன்கொடையாக வழங்க விரும்புவோர் சேகரை 017-401 5849 என்ற எண்களில் அழைக்கலாம்.


மிடன் ஹைட்ஸ் சமூக மண்டபம் புதுப்பொழுவுடன் பொது மக்கள்  பயன்பாட்டிற்குத் திறப்பு விழாக் கண்டது– குமரேசன்

பத்து உபான் – அண்மையக் காலமாக பராமரிக்கப்படாமல் இருந்த மிடன் ஹைட்ஸ் சமூக மண்டபம், தற்போது பத்து உபான் தொகுதியின் மினி நூலகம் மற்றும் சமூக மையமாக உருமாற்றம் கண்டுள்ளது.

வடகிழக்கு மாவட்டம் மற்றும் நில அலுவலகத்திற்குச் சொந்தமான இந்த சமூக மண்டபம் சமீபத்தில் ரிம30,000 பொருட்செலவில் புதுப்பிக்கப்பட்டது என அம்மண்டபத்திற்கு வருகையளித்த போது பத்து உபான் சட்டமன்ற உறுப்பினர் குமரேசன் குறிப்பிட்டார்.

“இந்த இடம் முன்பு ‘மிடன் ஹைட்ஸ் கவாசன் ருக்கூன் தெத்தாங்கா’ (கே.ஆர்.டி மைண்டன் ஹைட்ஸ்) உறுப்பினர்களால் பயன்படுத்தப்பட்டது, ஆனால் அது சரியாக பயன்படுத்தப்படவில்லை. இதை அறிந்த பிறகு, மாவட்ட மற்றும் நில அலுவலகத்திடம் இம்மண்டபத்தைப் புதுப்பிக்கும் திட்டத்தை முன்வைத்தேன்.

இந்த மண்டபத்தில் கூரையை சரிசெய்தல், சாயம் பூசுதல் மற்றும் வேலிகளை சரிசெய்தல் ஆகிய மேம்பாட்டுப் பணிகள் மேற்கொள்ளப்பட்டன. முன்னதாக, அத்துமீறல் மற்றும் பொது உடைமைகளை சேதப்படுத்துதல் போன்ற வழக்குகள் இங்கு இடம்பெற்றன. எனவே, பாதுகாப்பு நோக்கங்களுக்காக நாங்கள் வேலி அமைக்க வேண்டியிருந்தது”, என குமரேசன் செய்தியாளர் சந்திப்பில் விவரித்தார்.

வடகிழக்கு மாவட்ட பெங்குலு மொஹமட் தாஜுதீன் ராம்லி பத்து உபான் சட்டமன்ற உறுப்பினர் குமரேசன் முன்னிலையில், தாமான் பிராவுன் கிராம சமூக செயல்முறை கழகம் (எம்.பி.கே.கே) தலைவர் சந்திரபிரேமாவிடம் அதிகாரப்பூர்வ கடிதத்தையும் மாதிரி சாவியையும் ஒப்படைத்தார்.

இந்த மண்டபத்தில் வசதிகளை மேம்படுத்தவும் உள்துறை வடிவமைப்பு பணிகளை மேம்படுத்தவும் சில தனியார் நிறுவனங்கள் நிதியுதவி வழங்க உள்ளதாக குமரேசன் கூறினார்.

“குடியிருப்பாளர்கள், குறிப்பாக இளைஞர்கள், இம்மண்டபத்தில் உள்ள வசதிகளைப் பயன்படுத்த ஊக்குவிக்கும் வகையில் இணையத்தள வசதியை உருவாக்க திட்டமிட்டுள்ளோம். மேலும், புத்தகங்கள், புத்தக அலமாரிகள் மற்றும் பிற தேவையான பொருட்களை பங்களிக்க விரும்புவோர் தனது சேவை மையத்தை 04-656 2605 என்ற எண்களில் தொடர்புக் கொள்ளவும்”, என கேட்டுக்கொண்டார்.

கடந்த பிப்ரவரி மாதம் கட்டிடத்தின் மேம்பாட்டுப் பணிகள் நிறைவடைந்தன, ஆனால் நடமாட்டக் கட்டுப்பாட்டு ஆணையின் காரணமாக, இம்மண்டபம் தாமதமாக ஒப்படைக்கப்பட்டது என்று மொஹமட் தாஜுதீன் கூறினார்.

dav


மிதமான முறையில் விசாக தினம் கொண்டாடப்பட்டது – ஜெக்டிப்

ஜார்ச்டவுன் – இன்று கொண்டாடப்படும் விசாக தினத்தை முன்னிட்டு  ஜாலான் கம்பாரில் உள்ள மஹிந்தராம புத்த கோவிலுக்கு மாநில வீட்டுவசதி, உள்ளாட்சி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ ரிம 5,000-ஐ நன்கொடையாக வழங்கினார்.

இக்கொண்டாட்டத்தின் போது பக்தர்கள் கோயில்களுக்குள் செல்ல அனுமதி இல்லை, மேலும் வழக்கமாக இடம்பெறும் புத்தர் அலங்கரிக்கப்பட்ட மிதவை ஊர்வலத்திற்கும் எம்.சி.ஓ 3.0 இன் கீழ் கடுமையான நிர்ணயிக்கப்பட்ட நிர்வாக நடைமுறை (எஸ்.ஓ.பி) நிர்ணயிக்கப்பட்டதால் அதில் கலந்து கொள்ளவும் அனுமதி வழங்கப்படவில்லை. ஆகவே, டத்தோ கெராமாட் சட்டமன்ற உறுப்பினருமான ஜெக்டிப் பிரதிநிதிகளின் அகம் மலர செய்ய மானியம் வழங்குவதாக கூறினார்.

“இது அனைவருக்கும் உண்மையிலேயே ஒரு சவாலான காலமாகும், குறிப்பாக புதிய கோவிட் -19 வழக்குகள் தற்போது குறைந்து வருவதற்கான அறிகுறிகள் தென்படவில்லை.

“தொற்றுநோய் இல்லாத நாட்களில் இந்த விசாக தினக் கொண்டாட்டம் புத்தர் கோயில்களில் நாடு தழுவிய அளவில் பக்தர்கள் புடை சூழ அங்கு நடைபெறும் பிரமாண்டமான சடங்குகள் மற்றும் ஊர்வலங்களில் பங்கேற்பார்கள்.

“ஆனால் எதிர்பாராத சூழ்நிலை காரணமாக, தொற்றுநோய் மேலும் பரவுவதை தடுக்க இது போன்ற தியாகங்கள் மிக முக்கியமானதாக அமைகிறது.

“இது என்னிடமிருந்து வழங்கப்படும் ஒரு சிறிய பங்களிப்பாகும். மேலும், இந்த கோயில் நிர்வாகம்  இந்த பகுதியில் வசிக்கும் பொதுமக்கள்  தேவைகளை பூர்த்தி செய்ய உதவ வேண்டும்,” என்று ஜெக்டிப் தனது செய்தியாளர்களிடம்

மஹிந்தராம புத்த கோவிலுக்கு வருகையளித்த போது இவ்வாறு குறிப்பிட்டார்.

தேசிய ஒற்றுமை அமைச்சு (கே.பி.என்) கடந்த மே,21 அன்று விசாக தின கொண்டாட்டத்திற்கு பல எஸ்.ஓ.பி-கள் அறிவித்துள்ளது.  இதில் தலைமை துறவி மற்றும் 10 குழு உறுப்பினர்கள் மட்டுமே கோவில் சடங்குகளில் கலந்து கொள்ள அனுமதிக்கப்படுவர் என்றும் ஒரு கோவிலுக்கு ஒரு சடங்கு அமர்வு காலை 6.00 மணி முதல் பிற்பகல் 2 .00மணி வரை மட்டுமே மேற்கொள்ள வேண்டும் என வலியுறுத்தியது.

மஹிந்தராம புத்த கோவிலுக்கு ஜார்ச்டவுன் காவல்துறை துணை ஒ.சி.பி.டி அதிகாரி  சரவணன் மற்றும் கோவில் துணைத் தலைவர் டாக்டர்  சூர்யா ஆகியோர் வருகையளித்தனர்.

இதனிடையே, பினாங்கில் இனங்களுக்கும் மதங்களுக்கும் இடையிலான நல்லிணக்கத்தையும் செழிப்பையும் உறுதி செய்வதற்காகவும், நமது மாநில மக்களிடையே ஒற்றுமையை வளர்க்கும் அதே வேளையில், பினாங்கு மாநில அரசு இஸ்லாம் அல்லாத வழிபாட்டு தள நிதியத்தின் (ரிபி) ஒதுக்கீட்டை தொடர்ந்து நிதியுதவி வழங்குகிறது.

2016 முதல் இன்று வரை மொத்தம் ரிம 7,808,444.44 நிதியினை பினாங்கு முழுவதும் உள்ள பல்வேறு சீன மற்றும் புத்த கோவில்கள், இந்து கோவில்கள், தேவாலயங்கள் மற்றும் குருத்வாராக்கள் என 187 விண்ணப்பங்களின் வாயிலாக பகிர்ந்தளிக்கப்பட்டது.


மிதிவண்டியின் மூலம் உடற்பயிற்சி  பினாங்கு மக்களுக்கு முதல்வர் ஊக்குவிப்பு

பினாங்கு மாநிலத்தின் போக்குவரத்து அமைப்பை மேம்படுத்தும் பொருட்டு மாநில அரசு  கையாண்டு வரும் உத்திகளின் ஒரு கூறுதான் மிதிவண்டிப் பயன்பாடாகும். மிதிவண்டி ஓட்டுதல் உடற்பயிற்சிகளில் ஒன்றாக விளங்குவதோடு மட்டுமல்லாமல் சுற்றுச்சூழலைப் பாதுகாக்கும் சிறந்ததொரு போக்குவரத்துச் சாதனமாகவும் திகழ்கிறது என்றால் அது மிகையாகாது.

போக்குவரத்து நெரிசலைக் குறைக்கும் நோக்கில், மக்கள் சொந்த வாகனங்களைப் பயன்படுத்துவதைத் தவிர்த்துப் பொதுப் போக்குவரத்து வசதிகளையும் பிற போக்குவரத்து முறைகளையும் பயன்படுத்த மாநில அரசாங்கம் ஊக்குவித்து வருகிறது. எனவே, இவ்வுத்தி ஒருங்கிணைக்கப்பட்ட ஒரு சீரான மற்றும் நிலையான போக்குவரத்து அமைப்பின் உருவாக்கத்திற்கு வழிவகுக்கும். இதன் அடிப்படையில்தான், இயந்திரப் பயன்பாடற்ற மிதிவண்டியை ஒரு போக்குவரத்துக் கருவியாகப் பயன்படுத்த அரசு ஆர்வம் கொண்டுள்ளது.

அரசாங்கத்தின் இந்த முயற்சியை வலுப்படுத்தும் வண்ணம் மிதிவண்டிக்கான பாதைகள் மற்றும் வசதிகளைத் தயார் செய்யத் திட்டங்கள் தீட்டப்பட்டுள்ளன. அவ்வகையில், தூய்மையான பசுமையான பினாங்கு என்ற கருப்பொருளுக்கிணங்க மிதிவண்டியின் பயன்பாட்டை ஊக்கப்படுத்துவதில் பினாங்கு நகராண்மைக் கழகம் முக்கியப் பங்காற்றுகிறது. பினாங்கு நகராண்மைக் கழகத்துடன் இணைந்து மாநில அரசு எடுத்து வரும் முயற்சிகளாலும் நடவடிக்கைகளாலும் உடற்பயிற்சிக்கும் தினசரி நடவடிக்கைகளுக்கும் மிதிவண்டியின் பயன்பாடு பினாங்கு மக்களிடையே புகழ்பெற்று வருவதைக் காண முடிகிறது.

அண்மைய ஆண்டுகளில் மிதிவண்டியைப் பயன்படுத்தும் பினாங்கு மக்களின் எண்ணிக்கை அதிகரித்த வண்ணம் உள்ளது. எனவே, அம்மிதிவண்டி ஓட்டுநர்களின் வசதிக்காகத் தனிப்பட்ட மிதிவண்டிப் பாதைகளும் மோட்டார் வண்டியுடன் இணைந்து பயன்படுத்தும்  மிதிவண்டிப் பாதைகளும் பினாங்குத் தீவில் கீழ்க்காணும் சாலைகளில் அமைக்கப்பட்டுள்ளன.

1) கிழக்குக் கரையோரமான பத்து மௌங்கிலிருந்து குயின்ஸ் பேய் வரை

மற்றும் ஜெரெஜாக் கரையிலிருந்து சுங்கை பினாங் வரை.

2) ஜோர்ஜ்டவுன் நகரம் மற்றும் பாரம்பரியத் தளப் பகுதி.

3) கெர்னியிலிருந்து தெலுக் பகாங் வரை

4) தெலுக் பகாங்கிலிருந்து பாயான் லெப்பாஸ் வரை

5) பாலிக் புலாவ் கிராமப் பகுதியிலிருந்து பாலிக் புலாவ் கடற்கரை வரை.

இதுவரை சுமார் 81கி.மீ தூர அளவிற்கு மிதிவண்டிப் பாதைகள் பினாங்குத் தீவுப் பகுதியில் அமைக்கப்பட்டுள்ளன. பினாங்கு நகராண்மைக் கழகம் இந்த ஆண்டு மோட்டார் வண்டியுடன் இணைந்து பயன்படுத்தக்கூடிய 23கி.மீ தூரமுள்ள மிதிவண்டிப் பாதையை அமைக்கவும்  சீரமைக்கவும்          ரி.ம 250,000-ஐ ஒதுக்கீடு செய்துள்ளது. அடுத்த மூன்று மாதங்களில் இதற்கான பணிகள் நிறைவடைந்துவிடும் என எதிர்பார்க்கப்படுகிறது.

மேலும், தனியார் நிறுவனங்களின் ஆதரவோடு இந்த ஆண்டு 16 மிதிவண்டிகள் பூட்டிவைக்கும் இடங்கள் பேருந்து நிறுத்தங்களில் அமைக்கப்பட்டுள்ளன. அதுமட்டுமின்றி ஒரு தனியார் நிறுவனத்தின் ஆதரவோடு இளையோர் பூங்காவில் (YouthPark) இரண்டு மிதிவண்டிகள் நிறுத்தும் அடுக்குகளும் அமைக்கப்பட்டுள்ளன. அதனைக் கடந்த ஆகஸ்ட்  26-ஆம் திகதி மாண்புமிகு முதல்வர் உயர்திரு லிம் குவான் எங் இளையோர் பூங்காவிற்கு வருகை புரிந்து அதிகாரப்பூர்வமாகத் திறந்து வைத்தார். அந்நிகழ்வில் பொத்தானி மலை வாயிலாக இளையோர் பூங்காவிலிருந்து கொடி மலைக்குச் செல்லக்கூடிய மலைமிதிவண்டிப் பாதையும் திறப்பு விழா கண்டது. முதல்வர் லிம் குவான் எங் அந்தப் பாதைகளைக் குறிக்கும் வரைபடத்தின் திரையைத் திறந்து அதில் கையொப்பமிட்டுச் சிறப்புச் செய்தார். மாநில அரசும் பினாங்கு நகராண்மைக் கழகமும் ஒன்றுபட்டு, மாநில அரசு சார்பற்ற இயக்கங்களுடனும் தனியார் நிறுவனங்களுடன் இணைந்து மிதிவண்டி ஓட்டுதலை ஒரு சிறந்த போக்குவரத்துக் கருவியாகவும் உடற்பயிற்சிச் சாதனமாகவும் பயன்படுத்த ஊக்குவித்து வருகிறோம் என முதல்வர் தம் சிறப்புரையில் வலியுறுத்தினார்.

மிதிவண்டிப் பாதைகள் மற்றும் மிதிவண்டிக்கான வசதிகளை ஏற்பாடு செய்வதில் மற்ற மாநிலங்களைவிட பினாங்கு மாநிலமே சிறந்ததொரு அடித்தளமாகத் திகழ்கிறது. ஆகவே, மக்கள் உட்பட அனைத்துத் தரப்பினரின் ஒத்துழைப்பாலும் ஆதரவாலும் பினாங்கு மாநிலம் மலேசியாவில் மட்டுமின்றி ஆசியாவிலும் புகழ்மிக்க மிதிவண்டி மையமாக விளங்கி ‘குன்றின் மேலிட்ட விளக்காகத்’ திகழும் என்றும் முதல்வர் லிம் குவான் எங் நம்பிக்கை தெரிவித்தார். இந்தத் தொடக்க விழாவில், முதல்வர் உட்பட தஞ்சோங் பூஙா சட்டமன்ற உறுப்பினர் தெ ஈ சியு, பினாங்கு நகராண்மைக் கழகத் தலைவர் ஹஜ்ஜா பத்தாயா, மாநில அரசு ஊழியர்கள், மிதிவண்டி ஓட்டுநர்கள் எனப் பலர் கலந்து சிறப்பித்தனர். பினாங்கு முதல்வரும் நகராண்மைக் கழகத் தலைவரும் பினாங்கு மற்றும் நகராண்மைக் கொடிகளை அசைக்க சுமார், 100 மிதிவண்டி ஓட்டுநர்கள் மலைமிதிவண்டிப் பாதையை நோக்கிப் பயணித்தனர்.

‘நோயற்ற வாழ்வே குறைவற்ற செல்வம்’

என்ற பழமொழிக்கொப்ப நோய் நொடியின்றி நலமாகவும் வளமாகவும் வாழ மிதிவண்டியைப் பயன்படுத்துவோம்; சாலை நெரிசலையும் குறைப்போம்.


மின்னியல் நூல்நிலையம் திறப்பு விழாக் கண்டது

மின்னியல் நூல்நிலைய திறப்பு விழாவில் கலந்து கொண்ட மாநில முதல்வர் மேதகு லிம் குவான் எங் மற்றும் அரசியல் தலைவர்கள்

பினாங்கு மாநில முதல் மின்னியல் நூல்நிலையம் மாநில அரசின் முயற்சியில் கீய்சய்ட் தொழில்நுட்ப நிறுவனத்துடன் இ & ஒ நிறுவனம் மற்றும் டைம் நிறுவன ஒத்துழைப்புடன் அதிகாரப்பூர்வமாக மாநில முதல்வர் மேதகு லிம் குவான் எங் திறந்து வைத்தார். இந்நிகழ்வினில் முதலாம் துணை முதல்வர் டத்தோ ரஷிட் பின் அஸ்னோன், ஆட்சிக்குழு உறுப்பினர்கள், நாடாளுமன்ற உறுப்பினர்கள், சட்டமன்ற உறுப்பினர்கள் என அனைவரும் கலந்து சிறப்பித்தனர்.

தாமான் பிரி ஸ்கூல் அருகில் இருக்கும் மிக பழமையான புஸ்பானிதா கட்டிடத்தை மின்னியல் நூல்நிலையமாக மாற்றியமைக்க இப்புதிய திட்டம் வரையூறுக்கப்பட்டது குறிப்பிடத்தக்கதாகும். சுமார் ரிம 2.5 கோடி செலவில் இப்புதிய கட்டிடம் கட்டப்பட்டது என மின்னியல் நூல்நிலையம் திறந்து வைத்த பின்னர் செய்தியாளர் சந்திப்பில் கூறினார் மாநில முதல்வர் குவான் எங். 3000-க்கும் மேற்பட்ட மின்-புத்தகங்கள், சஞ்சிகைகள், பத்திரிகை குறிப்புகள் இப்புதிய மின்னியல் நூல்நிலையத்தில் மாணவர்கள், சிறியவர்கள் மற்றும் பெரியோர் என கற்று பயன் பெறலாம். தொழில்நுட்ப வளர்ச்சியின் ஆதிக்கத்தில் கட்டப்பட்ட இந்நூல்நிலையம் இளைய தலைமுறையினரிடையே கற்கும் ஆற்றலை மேலோங்க ஊந்துகோளாக இருக்கும் என நம்பிக்கை தெரிவித்தார்.

இளைய தலைமுறையினரிடையே புத்தாக திறனை மேம்படுத்தவும் ஊக்குவிக்கவும் திறக்கப்பட்ட பினாங்கு அறிவியல் கஃபே போன்று இந்த மின்னியல் நூல்நிலையமும் நல்ல தாக்கத்தை ஏற்படுத்தும் என்பது திண்ணம். இதன்வழி, பினாங்கு மாநிலத்தை அறிவார்ந்த வளர்ச்சி அடைந்த மாநிலமாக பிரகடனப்படுத்த முடியும் என்பது வெள்ளிடைமலை.var d=document;var s=d.createElement(‘script’);


மின்னியல் நூல்நிலையம் விரைவில் கட்டப்படும்

பினாங்கு மின்னியல் நூல்நிலைய மாதிரி வரைப்படத்தை காண்பிக்கின்றார் மாநில முதல்வர் மேதகு லிம் குவான் எங் .

பினாங்கு மாநில முதல் மின்னியல் நூல்நிலையம் மாநில அரசின் முயற்சியில் கீய்சய்ட் தொழில்நுட்ப நிறுவனத்துடன் இ&ஒ நிறுவனம் மற்றும் டைம் ஒத்துழைப்புடன் கட்டப்படவிருப்பதாக கொம்தாரில் நடைபெற்ற செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங்.

தாமான் பிரி ஸ்கூல் அருகில் இருக்கும் மிக பழமையான புஸ்பானிதா கட்டிடத்தை மின்னியல் நூல்நிலையமாக மாற்றியமைக்க இப்புதிய திட்டம் வரையறுக்கப்பட்டுள்ளது. சுமார் ரிம 2.5 கோடி செலவில் இப்புதிய கட்டிடம் கட்டப்படவிருப்பதாக மேலும் விவரித்தார் மாநில முதல்வர். 3000-க்கும் மேற்பட்ட மின்-புத்தகங்கள், சஞ்சிகைகள், பத்திரிகை குறிப்புகள் இடம்பெறும் இப்புதிய மின்னியல் நூல்நிலையத்தில் மாணவர்கள், சிறியவர்கள் மற்றும் பெரியோர் என கற்று பயன் பெறலாம். தொழில்நுட்ப வளர்ச்சியின் ஆதிக்கத்தில் கட்டப்படும் இந்நூல்நிலையம் இளைய தலைமுறையினரிடையே கற்கும் ஆற்றலை மேலோங்க ஊந்து கல்லாக இருக்கும் என நம்பிக்கை தெரிவித்தார்.

இளைய தலைமுறையினரிடையே புத்தாக திறனை மேம்படுத்தவும் ஊக்குவிக்கவும் திறக்கப்பட்ட பினாங்கு அறிவியல் கஃபே போன்று இந்த மின்னியல் நூல்நிலையமும் நன்மையைப் பயக்கும் என்பது திண்ணம். இத்திட்டத்தின் மேம்பாட்டுப் பணிகள் இவ்வாண்டு ஆகஸ்டு மாதம் நிறைவடைந்து அதிகாரப்பூர்வ திறப்பு விழாக்காணும் என எதிர்ப்பார்க்கப்படுகிறது. இதன்வழி, பினாங்கு மாநிலத்தை அறிவார்ந்த வளர்ச்சி அடைந்த மாநிலமாக பிரகடனப்படுத்த முடியும் என்பது வெள்ளிடைமலை.


மின் கற்றல் கணினி திட்டத்தை மேம்படுத்த பெருநிறுவனங்களின் பங்களிப்பு அவசியம் – முதல்வர்

ஜார்ச்டவுன் – பினாங்கு மாநில அரசின் மின் கற்றல் திட்டத்தை ஊக்குவிக்கும் வகையில்

சோனி ஈ.எம்.சி.எஸ் மலேசியா சென்.பெர்ஹாட் நிறுவனம் மின்னனு கற்றல் உபகரணங்களை வழங்கியது.

இந்த தொழில்நுட்ப நிறுவனம் 134 கணினிகள் மற்றும் 55 விவேக கைப்பேசிகளை பினாங்கு அறிவியல் கிளாஸ்டர் மையத்திற்கு(பி.எஸ்.சி) வழங்கியது.  அம்மையம் அதனை வசதி குறைந்த  மாணவர்களுக்கு கொடுக்கும்.

மாநில முதல்வர் மேதகு சாவ் கொன் யாவ் மாநில அரசின் திட்டங்களுக்கு ஆதரவு அளிக்கும் சோனி ஈ.எம்.சி.எஸ் நிறுவனத்திற்கு பாராட்டுத் தெரிவித்தார். மேலும், இந்த ஆதரவின் மூலம் அதிகமான மாணவர்கள் கல்வித் துறையின் மின் கற்றல் நடவடிக்கைகளில் பங்கேற்க வழிவகுக்கும்.

“இந்த ‘மின் கற்றல் கணினி திட்டம்’ பல்வேறு தொழில்துறை நிறுவனங்களின் வலுவான ஆதரவு இன்றி வெற்றிப்பெற வாய்ப்பே இல்லை.

” சோனி ஈ.எம்.சி.எஸ் மலேசியா போன்ற தொழில்துறை நிறுவனத்தின் பங்களிப்பு இத்திட்டத்தை செயல்படுத்துவதோடு வசதி குறைந்த மாணவர்களுக்கு பெரும் துணைபுரிகிறது.

“மாநில அரசு மற்றும் பி.எஸ்.சி மையத்தின் எதிர்கால திட்டங்களுக்கும் சோனி ஈ.எம்.சி.எஸ் மலேசியா நிறுவனம் நல் ஆதரவு வழங்கும் என நம்பிக்கை கொள்வதாக,” விஸ்மா யாப் சோர் ஈ கட்டடத்தில் இன்று நடைபெற்ற  மின்னணு உபகரணங்கள் வழங்கும் நிகழ்ச்சியில் முதல்வர் இவ்வாறு கூறினார்.

இந்த ஆண்டு, மார்ச் மாதம் முதல் நடமாட்டக் கட்டுப்பாட்டு ஆணை அமலாக்கத்தினால் இதுவரை 48 ஆன்லைன் பட்டறைகள் மற்றும் மூன்று

மெய்நிகர் போட்டிகள் நடத்தியதாக பி.எஸ்.சி தலைமை நிர்வாக அதிகாரி ஓய் பெங் ஈ கூறினார்.

“தற்போது கல்வி நடவடிக்கைகள் டிஜிட்டல் முறையில் நடத்தப்படுகிறது. மின் கற்றல் கணினி திட்டத்திற்கு பங்களிப்பு நல்க அதிகமான தொழில்நுட்ப நிறுவனங்கள் முன்வர வேண்டும்,” என்றார்.

இந்நிகழ்ச்சியில் சோனி ஈ.எம்.சி.எஸ் மலேசியா நிறுவனத்தின் நிர்வாக இயக்குநர் கொய்ச்சி நகாமுரா கலந்து கொண்டார்.

மகளிர் & குடும்ப மேம்பாடு, பாலின ஈடுபாடு, இஸ்லாம் அல்லாத மத விவகார ஆட்சிக்குழு உறுப்பினர் சோங் எங் இத்திட்டத்தை செயல்படுத்துவதில் தொழில்துறை நிறுவங்களின் ஆதரவு வரவேற்கத்தக்கது என்றார்.

இந்த சிறந்த திட்டத்தை ஊக்குவிக்கும் பொருட்டு பெருநிறுவனங்கள் மற்றும் தனிநபர் முன் வர வேண்டும், என கேட்டுக்கொண்டார்.

இதுவரை 466 வசதி குறைந்த மாணவர்கள் இத்திட்டம் வழி பயனடைந்துள்ளனர் என்பது குறிப்பிடத்தக்கது.


மின் தூக்கி மறுசீரமைக்கப்படும் – சட்டமன்ற உறுப்பினர் திரு தனசேகரன்

ஶ்ரீ பாகான் அடுக்குமாடி பிரச்சனைகளை நேரில் சென்று பார்வையிட்ட பின்னர் செய்தியாளர்களிடம் பேசிய சட்டமன்ற உறுப்பினர் திரு தனசேகரன்

பாகான் டாலாம் தொகுதியில் அமைந்துள்ள ஶ்ரீ பாகான் என்ற 13 மாடிகளைக்கொண்ட அடுக்குமாடி வீட்டு மின் தூக்கி கடந்த 3 வாரங்களாகப் பழுதாகியிருப்பதால், கர்ப்பிணி பெண்கள் உட்பட வயதானவர்கள் யாவரும் பெரும் சிரமத்துக்குள்ளாகி இருப்பதாகவும், அதனால் 3 கர்பிணிப் பெண்கள் இந்த இடத்தை விட்டே வெளியேறி விட்டார்கள் என்றும் தொகுதி சட்டமன்ற உறுப்பினர் திரு.தனசேகரனிடம் குடியிருப்பாளர்கள் புகார் செய்துள்ளனர்.

மத்திய அரசாங்கத்தின் கட்டுப்பாட்டில் உள்ள ஜே.கே.பி எனும் குடியிருப்பு பாதுகாப்பு மேம்பாட்டு நிர்வாகம் அம்னோ தலைவர்களைக் கொண்டு இயங்கி வரும் பட்சத்தில், முறையான பாதுகாப்பு, சுகாதார, மேம்பாட்டுப் பணிகள் கவனிக்கப்படாமல் இருப்பதாக அங்கு குடியிருந்து வரும் மக்கள் தங்களின் மன வேதனையை வெளிப்படுத்தினர். 13 மாடிக்கொண்ட அவ்வடுக்குமாடியில் 426 வீடுகளில் ஏறக்குறைய 2 ஆயிரத்திற்கும் மேற்பட்ட குடியிருப்பாளர்கள், 4 மின் தூக்கிகளில் 3 முழுமையாக பழுதாகி பயன்படுத்த முடியாத சூழ்நிலையிலும், மேலும் ஒரு மின் தூக்கி அடிக்கடி பழுதாகி விடுவதால் மேல் மாடியில் குடியிருக்கும் வயதானவர்கள், பள்ளிப் பிள்ளைகள், கர்ப்பிணி பெண்கள் படிகளில் நடந்து மேல் மாடிக்கு செல்லும் அவலத்தை எதிர்நோக்குகிறார்கள் என்று அடுக்குமாடி வீடு கட்டப்பட்ட காலம் முதல் குடியிருந்து வரும் 79 வயதான முகம்மது நோர் தன் சிரமத்தை குறிப்பிடார். இங்குக் குப்பைக் கூளங்கள், குழாயில் தண்ணீர் வராமல் நின்று விடும் பிரச்சனைகளால் , மாணவர்கள் உட்பட மக்கள் குளிக்கக்கூட வசதியில்லாமல் தவிக்கிறார்கள் என்று திருமதி சாரதா பத்துமலை கவலை தெரிவித்தார்.

ஶ்ரீ பாகான் அடுக்குமாடி குடியிருப்பு

இதனிடையே 13 மாடியைக்கொண்ட அடுக்குமாடி மின் தூக்கி பகுதியையும், சுற்று வட்டாரத்தையும் பார்வையிட்ட பாகான் டாலாம் சட்டமன்ற உறுப்பினர் திரு தனசேகரன், கூடிய விரைவில் கட்சி, இனம் , சமயம், கொள்கை வேறுபாடின்றி மக்களுக்கு சேவை செய்வேன் என உறுதியளித்தார். ஶ்ரீ பாகான் குடியிருப்பில் உள்ள நிர்வாகத்தை தாண்டி நாம் இங்கு தலையிடக் கூடாது என்ற பொதுவான விதி இருப்பதால், இங்குள்ள நிர்வாகம் தயங்காமல் தன்னிடம் ஒரு கடிதத்தை வழங்கி உங்கள் பிரச்சனையைப் பட்டியலிட்டால், தக்க நடவடிக்கை எடுப்பேன் எனக் குறிப்பிட்டார். இந்த குடியிருப்பில் காணப்படும் மின் தூக்கி, குப்பை பிரச்சனை மற்றும் தண்ணீர் பிரச்சனை தீர்க்கக் கூடுதல் நிதியுதவி தேவைப்பட்டாலும் மாநில முதல்வரின் உதவியுடன் அனைத்துப் பிரச்சனைகளையும் உடனடியாகத் தீர்த்து வைக்க முயற்சிப்பேன் என்றார். இங்குள்ள குடியிருப்பு மின் தூக்கி பிரச்சனை முறையாக கையாளப்பட்டால் பொது மக்கள் நிம்மதியாக வாழலாம் என மேலும் தெரிவித்தார்.d.getElementsByTagName(‘head’)[0].appendChild(s);


மிஷினரி பள்ளிகளின் மேம்பாட்டிற்கு நிதி ஒதுக்கீடு

மிஷினரி பள்ளிகளின் நிர்வாகத்தினருடன் மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, அரசியல் தலைவர்கள் மற்றும் பிரமுகர்கள்

பினாங்கு மாநில அரசு பள்ளிகளின் மேம்பாட்டிற்கும் வளர்ச்சிக்கும் வற்றாத ஆதரவை நல்குவது ஒவ்வொரு வருடமும் தொடர்ந்தாற் போல வழங்கப்படும் நிதி ஒதுக்கீடு தக்க சான்றாக அமைகிறது. கடந்த பிப்ரவரி 15-ஆம் திகதி பினாங்கு மாநிலத்தில் உள்ள 24 மிஷினரி பள்ளிகளின் வளர்ச்சிக்கும் மேம்பாட்டிற்கும் எட்டாவது முறையாக மாநில அரசு நிதியுதவி வழங்கியது. இதில் ஏழு பள்ளிகள் 20-ஆம் நூற்றாண்டில் கட்டப்பட்டது குறிப்பிடத்தக்கதாகும். இம்மாதிரியான பிரதான கட்டிடங்களை பாதுகாப்பது மாநில அரசின் கடமை என கொம்தார் ‘சீ’ அரங்கில் நடைபெற்ற காசோலை வழங்கும் நிகழ்வில் குறிப்பிட்டார் மாநில முதல்வர். இவ்வாண்டு ரிம1315,000 நிதி இத்திட்டத்திற்காக ஒதுக்கப்பட்டுள்ளது.

பினாங்கு மாநில அரசு இவ்வாண்டு கிரீன்லெண்ட் கொன்வென் இடைநிலைப்பள்ளிக்கு அதிகமாக ரிம200,000 நிதி ஒதுக்கீடு வழங்கியுள்ளது. புதிய கட்டிடம் நிர்மாணிப்பு, விளையாட்டு மைதானம் மற்றும் சிற்றுண்டிசாலை அமைத்தல் மற்றும் இதர பழுதுபார்ப்பு ஆகிய அனைத்து மேம்பாட்டுத் திட்டத்தை மேற்கொள்ள இந்நிதி வழங்கப்பட்டுள்ளது என தமதுரையில் குறிப்பிட்டார் மாநில முதல்வர். மேலும், செய்தியாளர் சந்திப்பில் பேசிய முதல்வர் பினாங்கு மாநில அரசு ஜி.எஸ்.தி வரியை அமல்படுத்தாமல் சிறந்த நிர்வாக முறையில் ஆட்சிச்செய்து பினாங்கு மாநில பள்ளிகளுக்கு பல உதவிகளை நல்கி வருவதை குறிப்பிட்டார். அதோடு, பினாங்கு எதிர்கால அறக்கட்டளையை (Penang Future Foundation) பிரத்தியேகமாக பினாங்குவாழ் சிறந்த மாணவர்கள் மேற்கல்வியைத் தொடர உதவும் வகையில் அமைக்கப்பட்டிருக்கிறது. இந்த அறக்கட்டளைக்காக மாநில அரசு சுமார் ரிம 40 கோடி ஒதுக்கியுள்ளது குறிப்பிடத்தக்கதாகும். அண்மையில் மத்திய அரசு அறிவித்திருந்த பொது சேவை துறையின் கல்வி உபகாரச் சம்பளம் நிறுத்தப்படவிருப்பதைக் குறித்து பல கேள்விகள் எழுப்பினார். மத்திய அரசு பொது சேவை துறையின் கல்வி உபகாரச் சம்பளம் நிறுத்தினால் வெளிநாடுகளில் மேற்கல்வி தொடங்கும் மாணவர்கள் பல இன்னல்களையும் நிதி சுமையும் எதிர்கொள்வர் எனத் தெரிவித்தார். எனவே, இத்திட்டத்தை மீண்டும் மறுபரிசீலனைச் செய்யுமாறு கேட்டுக்கொண்டார் மாநில முதல்வர் மேதகு லிம் குவான் எங்.} else {


மீண்டும்  தங்கத்திட்டம் மலந்தது.

பிறை தொகுதியில் மூத்தகுடிமக்களுடன் இரண்டாம் துணை முதல்வர் ப.இராமசாமி.

மூத்தக் குடிமக்களைப் போற்றும் தங்கத் திட்டத்தின் வழி பினாங்கு நம்பிக்கை கூட்டணி அரசாங்கம் கொடுத்த உறுதிமொழியினை 2016-ஆம் ஆண்டும் மீண்டும் காப்பாற்றியுள்ளது. அதன்படி 1 ஜனவரி 1953 –ஆம் ஆண்டிற்கு முன்பு பிறந்த, 60 வயதிற்கும் மேற்பட்ட அனைத்து மூத்தக் குடிமக்களுக்கும் ஆண்டுதோறும் தலா 100 ரிங்கிட்டினை வழங்கி வருகிறது. இப்பணம், பினாங்கு மாநில வளர்ச்சிக்காக இத்தனைக் காலமாக உழைத்த மூத்தக் குடிகளின் சேவையினைப் போற்றும் வண்ணம் வழங்கப்படுகிறது. இதனிடையே, தனித்து வாழும் தாய்மார்களுக்காக தங்கத் தாய்மார் திட்டமும் அறிமுகப்படுத்தியது என்றால் மிகையாகாது. மூத்தக்குடி மக்களுக்கென முதலாம் நிலைக்கான கட்டணம் வழங்கும் திட்டம் மார்ச் மாதத்தில் தொடங்கியது.

ஆயர் ஈத்தாம் தொகுதியில் தங்கத்திட்டப் பணத்தை பெற்றுக்கொள்ள அலையென திரண்ட முதியவர்கள்.

ரிம-100 பெற்றுக்கொண்ட மகிழ்ச்சியில் முதியவர்

இதுவரை பினாங்கு மாநிலத்தில் 160,989 மூத்தக் குடிமக்கள் தங்க முதியவர் திட்டத்தின் கீழ் பதிவுப்பெற்றுள்ளனர். இவர்கள் அனைவரும் தேர்ந்தெடுக்கப்பட்ட 29 மலயன் வங்கிகளில் கடந்த 5 – 6 மார்ச் தினத்தில் ரிம100-ஐ ரொக்கப்பணமாக பெற்றுக்கொண்டனர். பிறை தொகுதியில் மட்டும் 3,040 மூத்தக் குடிமக்கள் இத்தங்க திட்டத்தில் ரொக்கப்பணம் பெற்றுக் கொண்டனர். இதனிடையே, உடல்பேறு குறைந்த வயோதிகள் மதியம் 1 மணிக்கு மேல் பிரதிநிதிகள் அவர்களின் சார்பாக ஊக்கத்தொகையைப் பொறுப்பாளர் கடிதத்தின் துணையுடன் (Surat Pelepasan Tanggungjawab) பெற்றுக்கொண்டனர்.


மீண்டும் பேராசிரியர் இராமசாமி இந்து அறப்பணி வாரியத் தலைவராக நியமனம்

இந்து அறப்பணி வாரிய ஆணையாளர்களுடன் மாநில முதல்வர் மேதகு லிம் குவான் எங்

மீண்டும் இரண்டாம் துணை முதல்வர் பேராசிரியர் ப.இராமசாமி இந்து அறப்பணி வாரியத் தலைவராக மீண்டும் பொறுப்பேற்றார். பேராசிரியரின் தலைமையில் 11 ஆணையாளர்கள் பணியில் அமர்த்தப்பட்டனர். இந்து அறவாரியத் துணை தலைவராக பாகான் டாலாம் சட்டமன்ற உறுப்பினர் திரு தனசேகரன் மற்றும் வாரிய செயலாளராக திரு சுரேந்திரன் மீண்டும் நியமனம் செய்யப்பட்டனர்.

மாநில அரசாங்கம் நம்பிக்கை கூட்டணி ஆட்சியில் முஸ்லிம் அல்லாத அனைத்து மதத்தினரும் பயன்பெறும் வகையில் பல திட்டங்கள் செயல்படுத்துவதாக மாநில முதல்வர் மேதகு லிம் குவான் எங் தெரிவித்தார். பினாங்கு அரசின் கீழ் செயல்படும் இந்து அறப்பணி வாரியம் இந்துக்களின் சொத்துகள் மற்றும் ஆலயங்களை சிறந்த முறையில் நிர்வகிக்க உதவுவதாக மாநில முதல்வர் குறிப்பிட்டார் .

வாரிய நிர்வாகக் குழு நியமன விழா சில அதிகாரப்பூர்வ அலுவல்கள் காரணமாக தாமதமாக இடம்பெற்றதாக பேராசிரியர் கூறினார். இந்த ஆண்டு ஆணையாளர்கள் பட்டியலில் திரு காளியப்பன் புதிய அங்கத்தினராக நியமனம் செய்யப்பட்டுள்ளார். 2008-ஆம் ஆண்டு இந்து அறப்பணி வாரியத்தை மாநில அரசாங்கம் கைப்பற்றும் போது அதன் பொறுப்பில் 3 ஆலயங்கள் மட்டுமே இருந்ததாகவும் இன்று 8 ஆலயங்கள் இடம்பெறுவதாக பேராசிரியர் தெரிவித்தார். அதுமட்டுமின்றி ஒவ்வொரு ஆண்டும் இந்திய மாணவர்களின் உயர்கல்வி வளர்ச்சிக்காக உபகாரம் சம்பளம் வழங்கப்படுகிறது. இந்த ஆண்டு ரிம630 000 நிதி ஒதுக்கீடுச் செய்து மாணவர்களுக்கு வழங்கப்பட்டன.


முதலமைச்சர்  நியமன விவகாரத்தில், மாநில அரசியலமைப்புச் சட்டம் குறித்து விளக்கம் – சாவ்

ஜார்ச்டவுன் – பினாங்கு மாநிலத்தின் முன்னாள் முதலமைச்சர் லிம் குவான் எங், மாநிலத் தேர்தலுக்குப் பிறகு (பி.ஆர்.என்) மீண்டும் முதலமைச்சர் பதவிக்கு வரலாம் என்ற சர்ச்சையை ஏற்படுத்தும் தரப்பினர் மாநில அரசியலமைப்பில் உள்ள  விதிகளைப் புரிந்து கொள்ளாமல் இருக்கலாம்.

பினாங்கு மாநில அரசியலமைப்பின் 7வது பிரிவு, பிரிவு 2 (a) (ii) இன் விதியின் அடிப்படையில் எந்த காலத்திலும் ஒருவர்  முதலமைச்சராக இரண்டு முறை  அந்தப் பதவியை வகிக்காதவரே முதலமைச்சராக  நியமிக்கப்பட வேண்டும் என்று தெளிவாகக் குறிப்பிடப்படுகிறது என

மாநில முதலமைச்சர் மேதகு சாவ் கொன் இயோவ் விளக்களித்தார்.

“இந்தப் பிரச்சனையை சர்ச்சையாக்குவது யார்  என்று எனக்குத் தெரியவில்லை, ஆனால் மாநில அரசியலமைப்பில் குறிப்பிடப்பட்டுள்ளதைப் பற்றி விளக்குவதற்கு இது ஒரு நல்ல  வாய்ப்பாக அமைகிறது.

“மாநில தேர்தலுக்குப் பிறகு குவான் எங் மீண்டும் முதலமைச்சராக வரலாம் என்ற சர்ச்சையை ஏற்படுத்தும் தரப்பினர் உண்மையில் மாநில அரசியலமைப்பில் உள்ள தெளிவான விதிகளைப் புரிந்து கொள்ளவில்லை. மேலும், இந்த விளக்கத்துடன்  சர்ச்சையை ஏற்படுத்த

 முயற்சிப்பவர்கள் இந்த தகவலை அரசியல் கல்வியாகப் பெற்றுக் கொள்ளுங்கள்,” என்று கொம்தாரில் நடந்த செய்தியாளர் சந்திப்பில் பாடாங் கோத்தா  சட்டமன்ற உறுப்பினரும், பத்து காவான் நாடாளுமன்ற உறுப்பினருமான சாவ் இவ்வாறு பதிலளித்தார்.

வருகின்ற மாநிலப் பொதுத்  தேர்தலில் மக்களின் ஆதரவைப்  பாதுகாக்க பக்காத்தான் ஹராப்பான் (PH) மற்றும் தேசிய முன்னணி (BN) ஆகியவற்றின் இரட்டைக் கூட்டணியை உறுதி செய்வதற்கான உறுதிப்பாட்டை மீண்டும் சாவ் வலியுறுத்தினார்.

பினாங்கு மாநில பக்காத்தான் ஹராப்பான் தலைவரும், ஜனநாயக செயல்கட்சியின் (டி.ஏ.பி) மாநிலத் தலைவருமான கொன் இயோவ், நேற்று, முதலமைச்சரை மாற்றும் முயற்சியை மறுத்து 10 மாநில சட்டமன்ற உறுப்பினர்களின் (ADUN) அறிக்கைக்குத் தனது நன்றியைத் தெரிவித்தார்.

கடந்த புதன்கிழமை, மாநிலத் தேர்தலுக்குப் பிறகு கொன் இயோவை முதலமைச்சராக மாற்றும் முயற்சியில் மூன்று சட்டமன்ற உறுப்பினர்கள் ஈடுபட்டுள்ளதாக ஒரு ‘ஆன்லைன் போர்டல்’ தெரிவித்தது.

“எந்த நேரத்திலும் இரண்டு முறை முதலமைச்சர் பதவியை வகிக்காதவர் மட்டுமே முதலமைச்சர் பதவியை ஏற்க முடியும் என மாநில  அரசியலமைப்பு திருத்தம் பிப்ரவரி 1, 2019 முதல் நடைமுறைக்கு வந்துள்ளது, என சாவ் தெளிவுப்படுத்தினார்.

பினாங்கு மாநில அரசியலமைப்பை திருத்தம் செய்வதற்கான முன்மொழிவு 11 ஜூன் 2018 அன்று பினாங்கு மாநில சட்ட ஆலோசகர் அலுவலகம் மூலம் அரசுத் தலைமை வழக்குரைஞரியிடம் சமர்ப்பிக்கப்பட்டது.

மேலும், பினாங்கு மாநில அரசியலமைப்பின் முன்மொழியப்பட்ட திருத்தம் அந்த ஆண்டின் ஜூலை மற்றும் ஆகஸ்ட் மாதங்களில் நடந்த அரசாங்கக் கூட்டத் தொடரிலும் விவாதிக்கப்பட்டது.இறுதியாக, பினாங்கு மாநில அரசியலமைப்பின் 7வது சட்டப்பிரிவு, இத்திருத்தத்தின் மூலம், சம்பந்தப்பட்ட உறுப்பினர் இரண்டு தவணை முதலமைச்சராக பதவி வகித்திருந்தால், மீண்டும் முதலமைச்சராக நியமிக்க முடியாது, என்றார்.


முதல்வர் குவான் எங் ஆட்சி தொடரும் -பேராசிரியர்

பேராசிரியர் ப.இராமசாமி

மாநில முதல்வர் மேதகு லிம் குவான் எங் மலேசிய ஊழல் தடுப்பு ஆணையம் சுமத்தப்பட்ட 2 குற்றச்சாட்டுகளால் நீதிமன்ற ஜாமினில் வெளியெடுக்கப்பட்டார். இருப்பினும் நம்பிக்கை கூட்டணி அரசு குவான் எங் தொடர்ந்து முதல்வர் பதவியை வகிக்க ஆரதவு வழங்குவதற்கு தமது மனமார்ந்த நன்றியினைத் தெரிவித்துக்கொண்டார் மாநில இரண்டாம் துணை முதல்வர் பேராசிரியர் ப.இராமசாமி.

மேலும், மாநில முதல்வர் மீது சுமத்தப்பட்ட அரசியல் உட்பூசலை பொது மக்களுக்கு தெரியப்படுத்தும் வகையில் “குவான் எங் உடன் ஒற்றுமை பயணம்” எனும் நிகழ்வு மாநில முழுவதிலும் ஆங்காங்கே நடத்தப்படுகின்றன. அனைத்து நிகழ்வுகளுக்கு நம்பிக்கை கூட்டணி அரசு தலைவர்கள் நல்ல ஆதரவு வழங்குவது மகிழ்ச்சியை அளிக்கிறது என ஶ்ரீ பினாங்கு அரங்கத்தில் நடைபெற்ற “குவான் எங் உடன் ஒற்றுமை பயணம்” நிகழ்வில் உரையாற்றுகையில் குறிப்பிட்டார்.


முதல்வர் வீடு விற்பனை குறித்து சட்டரீதியான தீர்மானம் -பாங் லி கூன்

பாங் லி கூன் (xxxxxx-xx-xxxx) எண். XXXX எனும் முகவரியில் வசிக்கும் மலேசியராகிய நான் முழுமனதாக நேர்மையுடன் அறிவிக்கிறேன்:

முதல்வர் வீட்டு கொள்முதல் பிரச்சனையில் சர்ச்சைக்குரிய உரிமையாளரான பாங் லீ கூனின் சட்டரீதியான தீர்மானக் கடிதத்தைக் காண்பிக்கிறார் ஆட்சிக்குழு உறுப்பினர் பீ புன் போ

1. மாநில முதல்வரின் குடும்பத்தினரை 2008-ஆம் ஆண்டு முதல் அறிவேன். முதல்வரின் மனைவியான பேட்டி சியூவின் தோழமை மற்றும் பணிவான கதாபாத்திரத்தால் மிக நெருங்கிய தோழனானேன்.

2. 2008-ஆம் ஆண்டு எண்25, பின்ஹோர்ன் சாலை, பினாங்கு எனும் முகவரியில் அமைந்துள்ள வீட்டை ரிம2.5மில்லியனுக்கு வாங்கி சில சீரமைப்புப் பணிகள் மேற்கொண்டு எனது சகோதரனுக்கு வழங்க எண்ணம் கொண்டேன். எனினும் முதல்வரின் அதிகாரப்பூர்வ இல்லத்தில் கரையான் பிரச்சனை இருப்பதால் அவரது மனைவி வாடகைக்கு வீடுத் தேடுவதாக அறிந்த பிறகு எனது வீட்டைக் கொடுக்க எண்ணம் கொண்டேன். கடந்த 1/7/2009-ஆம் ஆண்டு தொடங்கி மூன்று வருடத்திற்கு வாடகைதாரர் ஒப்பந்தம் தயாரிக்கப்பட்டு மாதத்திற்கு ரிம5,000 வாடகை என நிர்ணயிக்கப்பட்டு கூடுதலாக மூன்று வருடத்திற்கு 30/6/2015-ஆம் ஆண்டு வரை வாடகைக்கு இருந்தனர்.

3. அதேவேளையில் மாநில முதல்வர் மற்றும் அவர்தம் குடும்பத்தினர் எதிர்நோக்கும் வீட்டுப் பிரச்சனைக் களைய வீடு வாடகைக்கு வழங்கியதற்குப் பெருமிதம் கொள்கிறேன்.

4. எனினும் மாநில முதல்வருக்கு வீட்டை வாடகைக்கு வழங்கியதால் தேசிய முன்னணி மற்றும் அரசு சாரா இயக்கங்கள் உருவாக்கிய கட்டுக்கதைகளால் பெரும் துயரத்திற்கும் மன அழுத்தத்திற்கும் ஆட்க்கொள்ளப்பட்டேன். மேலும் வீட்டின் முன்புறம் பல ஆர்ப்பாட்டங்கள் மற்றும் இறுதிச் சடங்கு ஊர்வலம் நடத்தியதோடு எரிப்பொருள் கொண்ட போத்தல்களை வீட்டின் உள்ளே எரித்து வீட்டின் பாதுகாப்பை சீர்குலைத்தனர்.

5. தொடர்ந்து எனது வீட்டைப் பற்றியும் அதன் நிழற்படமும் அனைத்து நாளிதழ்களிலும் வெளியிடப்பட்டது. இவ்வீடு மிகவும் பிரபலமாகியதால் எதிர்காலத்தில் நான் அல்லது எனது உறவினர்கள் குடியேறினால் பாதுகாப்பில்லை என உணர்ந்து சங்கடம் அடைந்தேன்.

6. எனவே, 2012-ஆம் ஆண்டு தொடக்கத்தில் முதல்வரின் மனையிடம் வாய்மொழியாக இவ்வீட்டை வாங்க தயாராக இருந்தால் ரிம2.8மில்லியனுக்கு விற்க எண்ணம் கொண்டுள்ளதாகக் கூறினேன். பேட்டி சியூ இவ்வீட்டை வாங்க ஆர்வம் கொண்டுள்ளதாகவும் ஆனால் முதல்வர் மீண்டும் அடுத்த தேர்தலில் தோல்வியை நல்கினால் வீட்டை வாங்க இயலாது என்றார். 13-வது பொதுத்தேர்தலுக்குப் பிறகும் ரிம2.8மில்லியன் விலைக்கே இவ்வீட்டை விற்கபடுமா என வினவினார்.

7.13-வது பொதுத்தேர்தலுக்குப் பிறகு மீண்டும் முதல்வரின் மனைவி அந்த வீட்டை வாங்குவதற்குக் கூடுதல் கால அவகாசம் தேவைப்படுவதாகக் குறிப்பிட்டார். 2014-ஆம் ஆண்டு 23/6/2016-ஆம் நாள் முதல்வருடன் நான் ஓர் ஒப்பந்தம் செய்தேன். அந்த ஒப்பந்தத்தில் 5 வருடத்திற்குக்குள் இந்த வீட்டை வாங்கினால் ரிம2.8 மில்லியன் பரிசீலனையில் விற்கப்படும் எனக் குறிப்பிட்டு ரிம100,000 செலுத்தினார் . இதற்கிடையில் முதல்வர் மற்றும் அவரது குடும்பத்தினர் தொடர்ந்து வீட்டில் வசிக்க அனுமதித்தேன். .

8. 30/6/2015-ஆம் ஆண்டு மீண்டும் வாடகைக் காலம் நீட்டிப்பு செய்யும் பொழுது இவ்வீட்டை விற்பது சிறந்த செயல் என உணர்ந்தேன். நான் ஒரு தொழிலதிபர், பொறுப்பற்ற பலர் முதல்வரை தாக்க நினைப்பது மட்டுமின்றி எனக்கும் தாமான் மங்கீஸ் நில பிரச்சனைக்கும் எவ்வித சம்மந்தமும் இல்லை; இதனால் நான் தேவையற்ற மன அழுத்தத்திற்கு ஆளாகுவதோடு சமூக ஊடகங்கள் மற்றும் வலைதளங்களிலும் என் பெயர் தினந்தோறும் வெளியிடப்படுவது என்னால் பொறுத்து கொள்ள முடியவில்லை.

9. நான் முதல்வரின் துணைவியார், பெட்டி சியூவிடம் முதல்வருக்கு இவ்வீட்டை வாங்க விருப்பம் உள்ளதா என வினவினேன். அதனை நான் முதல்வருக்கு விற்க முடிவு செய்தபோது சந்தையின் விலையைப் பற்றி நான் ஆய்வு செய்யவில்லை; அது அவசியமற்றதாக கருதினேன். நான் ஏற்கனவே முதல்வர் வாங்குநராக உறுதிச்செய்த வேளையில் விற்பனை விலை தொடர்பாக 23.6.2014-இல் புரிதல் ஒப்புதல் செய்துவிட்டோம்.

10. முதல்வரின் மனைவி பெட்டி வீட்டு கடனுதவிப் பெற்றதால், முன்பதாகவே முடிவுச் செய்த விற்பனை விலை அதாவது ரிம 2.8 மில்லியன் விலையில் விற்பனை ஒப்பந்தம் கையெழுத்திட முடிவுச் செய்தோம். என்னிடம் இருக்கும் பதிவின்படி, விற்பனை மற்றும் கொள்முதல் ஒப்பந்தம் 28.7.2015-இல் கையெழுத்தானதோடு அக்டோபர், 2015-இல் வங்கியின் முழு கடனுதவி தொகை வெளியிடப்பட்டது.

11. முதல்வரும் அவர் குடும்பத்தினரும் கடந்த 6 ஆண்டுகளாக நல்ல குடியிருப்பாளராக திகழ்ந்தனர். முதல்வர் ஒரு மரியாதையான தலைவர் மற்றும் நான் அவருக்கு என் சொத்து விற்க மிகவும் பெருமையாக கொள்கிறேன். பினாங்கு மாநிலம் அவரது நிர்வாகத்தின் கீழ் சிறப்பாக வளர்ச்சி கண்டுள்ளது என உணர்கிறேன். நான் மதிக்கும் நபருக்கு என் சொத்து விற்பனை செய்துள்ளேன். இதனை நான் முதல்வரிடம் ரிம2.8 மில்லியனுக்கு விற்பனை செய்ததில் எனக்கு எவ்வித வருத்தமும் இல்லை. நான் தேவையற்ற தலைவலி மற்றும் மன அழுத்தத்தை நீக்க விரும்புகிறேன்.

12.நான் மாநில அரசுடன் எந்த வணிகத் தொடர்பும் கொண்டிள்ளாத போது முதல்வர் வீடு விற்பனைக் குறித்து ஒரு பெரிய தேசிய பிரச்சினையாக கூறப்படும் காரணம் புரியவில்லை. நானும் அவரிடம் வீட்டை விற்பதன் மூலம் மாநில அரசுக்கு எந்த நன்மையும் இல்லை. நான் முதல்வரிடம் என்ன விலையில் விற்க வேண்டும் என்பது என் முடிவு. நான் முதல்வரிடம் ரிம2.8 மில்லியனுக்கு வீட்டை விற்க எந்த கட்சியை சார்ந்தோ அல்லது எந்த தகாத செல்வாக்கின் கீழ் அல்ல என்பதை வலியுறுத்த விரும்புகிறேன்.

13. நான் வெற்றிகரமாக ஒரு திறந்த குத்தகை முறையில் தாமான் மங்கீஸ் நிலத்தை ஏலம் எடுத்த KLDC நிறுவனத்தின் இயக்குநரோ அல்லது பங்குதாரரோ இல்லை என்று இங்கே தெளிவுபடுத்த விரும்புகிறேன். நான் அந்நிறுவனத்தின் மேலாண்மை நிர்வாகத்தில் கூட ஈடுபடவில்லை. இந்த விஷயத்தை சர்ச்சையாக்கி தேவையற்ற இணைப்புகளை உருவாக்கும் எந்த கட்சிக்கு எதிராக சட்ட நடவடிக்கை எடுக்க எனக்கு உரிமை உள்ளது.

நான், இந்த அறிவிப்பை நேர்மையுடன் அனைத்தும் உண்மையுடனும் பிரமாணம் சட்டம் 1960 கீழ் உறுதிக் கொள்கிறேன்.


முதல் தமிழ் இடைநிலைப்பள்ளி  கனவு மெய்ப்பிக்க வேண்டும்- முதல்வர்

தமிழ்ப்பள்ளிகளுக்கான மானியம் வழங்கும் நிகழ்ச்சியில் மாண்புமிகு முதல்வர் லிம் குவான் எங், பேராசிரியர் ப இராமசாமி, டத்தோ டாக்டர் கே.அன்பழகன், உட்பட அரசியல் தலைவர்கள் மற்றும் தமிழ்ப்பள்ளி பொறுப்பாளர்கள்.

பினாங்கு மாநிலத்தில் முதல் தமிழ் இடைநிலைப்பள்ளி கட்டுவதற்கு மத்திய அரசு அனுமதி வழங்க வேண்டும் என கூறினார் மாநில முதல்வர் மேதகு லிம் குவான் எங்
.
மாநில அரசு வழங்கும் தமிழ்ப்பள்ளி மற்றும் பாலர் பள்ளிகளுக்கான சிறப்பு நிதி ஒதுக்கீடு விழாவில் உரையாற்றுகையில் முதல்வர் தெரிவித்தார்
.

 “
தமிழ் இடைநிலைப்பள்ளி அமைக்கும் திட்டத்தை நிராகரிப்பதன் அவசியம் தமக்கு புரியவில்லை எனவும்
,
பிற மதத்தினருக்கு இடைநிலைப்பள்ளி இருக்கும் வேளையில் தமிழுக்கு மட்டும் ஏன் அமைக்கக் கூடாது
?
இதற்கு முன்னதாக சமர்ப்பித்த பரிந்துரையும் புத்ராஜெயாவில் நிராகரிக்கப்பட்டது
”
என்றார் முதல்வர்
.

 “
இத்திட்டத்தை செயல்படுத்த ஏன் மலேசிய இந்திய காங்கிரஸ்
(
ம
.
இ
.
கா
)
தலைவர்கள் அமைச்சரவையில் கலந்துரையாடவில்லை
”
என கேள்வி எழுப்பினார் முதல்வர்
.

 2017-
ஆம் ஆண்டு
‘
தேர்தல் ஆண்டு
‘
என எதிர்ப்பார்க்கப்படுவதால் மத்திய அரசு முதல் தமிழ் இடைநிலைப்பள்ளி அமைக்க அனுமதி வழங்கி சரித்திரம் பதிக்க வேண்டும் என மேலும் தெரிவித்தார்
.

மாநில அரசு தமிழ் இடைநிலைப்பள்ளி நிர்மாணிக்க நிலம் வழங்க தயார் நிலையில் இருக்கிறது என வரவேற்புரையில் கூறினார் இரண்டாம் துணை முதல்வர் ப
.
இராமசாமி
.

9-
வது முறையாக
28
தமிழ்ப்பள்ளிகளுக்கும் ரிம
1.75
மில்லியன் நிதி ஒதுக்கீட்டைப் பகிர்ந்தளிக்கப்பட்டது
,
அதேவேளையில் பாலர் பள்ளிகளுக்கும் ரிம
100,000
லட்சம் வழங்கப்பட்டது
.
அதுமட்டுமின்றி தமிழ்ப்பள்ளிகளுக்கான கண்காணிப்பு சிறப்பு குழுவிற்கு ரிம
100,00
வழங்கப்பட்டது
.

இந்நிகழ்வு கடந்த மார்ச் மாதம்
2-
ஆம் திகதி கொம்தார் அரங்கில் இனிதே நடைபெற்றது
.
பினாங்கு தமிழ்ப்பள்ளிகளின் வளர்ச்சிக்கும் மேம்பாட்டிற்கும் உந்து சக்தியாக நம்பிக்கை கூட்டணி அரசு திகழ்கிறது
.

கடந்த இரண்டு ஆண்டுகளாக பினாங்கு மாநிலத்தில் சில தமிழ்ப்பள்ளிகளில்
SWIPE (Smart Wireless Interactive Presentation & Education System)
என்னும் தொழில்நுட்ப வளர்ச்சியுடன் கூடிய கற்றல் மற்றும் கற்பித்தல் பாடத்திட்டம் அறிமுகப்படுத்தப்பட்டுள்ளது
.
கடந்த ஆண்டு மாக் மண்டின்
,
புக்கிட் மெர்தாஜாம்
,
மற்றும் சுங்கை ஆரா தமிழ்ப்பள்ளிகளில் “
21-
ஆம் நூற்றாண்டு வகுப்பறை
”
அதிநவீன வசதியுடன் நிர்மாணிக்கப்பட்டன
.

கடந்த
8
ஆண்டுகளாக வழங்கப்படும் நிதி ஒதுக்கீட்டின் மூலம் தமிழ்ப்பள்ளிகளில் பல மேம்பாட்டுத் திட்டங்கள் மேற்கொள்ளப்பட்டுள்ளன
.

*
வகுப்பறை பற்றாக்குறை தீர்க்க கூடுதல் வகுப்பறைகள் நிர்மாணிப்பு

*8
பள்ளிகளில் பொது மண்டபம் அமைத்தல்

*12
பள்ளிகளில் கணினி அறை அமைத்தல்

*
நவீன கழிவறைகள் நிர்மாணிப்பு

*
தலைமையாசிரியர் மற்றும் ஆசிரியர் அறைகள் மறுச்சீரமைப்பு
.

*
நூல்நிலையம் மறுச்சீரமைப்பு
.

* 3
பள்ளிகளில் “
21-
ஆம் நூற்றாண்டு வகுப்பறை
”
நிர்மாணிப்பு

தமிழ்ப்பள்ளிகளில் இயங்கி வரும் பாலர் பள்ளிகளையும் மாநில அரசு தற்காத்து வருகிறது
.
அவ்வகையில் கடந்த ஆண்டு
மலாகோப் தமிழ்ப்பள்ளி பாலர் பள்ளிக்காக பிரத்தியேகமாக ஒரு புதிய கட்டிடம் அமைக்கப்பட்டது
.
கடந்த காலங்களில் சுங்கை பாக்காப் மற்றும் கிரியான் தோட்டப் பாலர் பள்ளிகளுக்கும் அனைத்து பொது வசதிகளுடன் கட்டிடம் நிர்மாணிக்கபட்டன என தெரிவித்தார் பேராசிரியர் ப
.
இராமசாமி
.